open-index/open-wikipedia-markdown huggingface dataset:
বাংলাদেশে প্রবাসী-প্রেরিত অর্থ

**[[প্রবাসী-প্রেরিত অর্থ]]** বা রেমিট্যান্স বাংলাদেশের অর্থনীতিতে একটি প্রধান চালিকাশক্তি হয়ে উঠেছে। বাংলাদেশী অভিবাসীদের সংখ্যা দিনদিন বৃদ্ধি পাচ্ছে, ফলে দেশের বার্ষিক রেমিটেন্সের পরিমাণও উল্লেখযোগ্যভাবে বেড়ে চলেছে। বিশ্বব্যাংকের তথ্যমতে, জুন ২০১৫ সাল মোতাবেক বাংলাদেশ রেমিট্যান্সের দিক দিয়ে বৃহত্তম প্রাপক দেশসমূহের একটি যেখানে প্রায় ১৫ বিলিয়ন মার্কিন ডলারের রেমিট্যান্স প্রেরণ করা হয়। সর্বশেষ ২০২১ ও ২০২২ এ দুই অর্থবছরে দেশে রেমিট্যান্স এসেছে ৪৫.৮ বিলিয়ন মার্কিন ডলার। 
 
## ইতিহাস
১৯৭৪ সালে, অনাবাসী বাংলাদেশীদের প্রেরিত অর্থ বৈধ মাধ্যমে দেশে নিয়ে আসার জন্য মজুরী উপার্জনকারীর প্রকল্প শুরু করা হয়েছিল। বিদেশে কর্মরত বাংলাদেশিদের মধ্যে শীঘ্রই এই প্রকল্পটি জনপ্রিয় হয়ে ওঠে। ১৯৭৪-৭৫ অর্থবছরে বাংলাদেশে প্রায় ১১.৮ মিলিয়ন ডলারের রেমিট্যান্স প্রদান করা হয়েছিল। ১৯৮০-৮১ অর্থবছরে যা বেড়ে দাঁড়ায় ৩৫০ মিলিয়ন ডলার এবং ১৯৯০-৯১ অর্থবছরে যা ৭৫০ মিলিয়ন ডলার ছাড়িয়ে যায়। সৌদি আরব থেকে আগত অর্থ বাংলাদেশে বিদেশী অর্থ প্রেরণের সবচেয়ে বড় উৎস। সংযুক্ত আরব আমিরাত, কাতার, ওমান, বাহরাইন, কুয়েত, লিবিয়া, ইরাক, সিঙ্গাপুর, মালয়েশিয়া, মার্কিন যুক্তরাষ্ট্র এবং যুক্তরাজ্যের বিদেশি রেমিট্যান্স বৈদেশিক অর্থ প্রেরণের অন্যতম প্রধান উৎস।
বাংলাদেশ ব্যাংক প্রতি বছর সর্বোচ্চ রেমিটেন্স প্রেরণকারী এবং অর্থ প্রেরণের মাধ্যমে অর্থনীতিতে অবদানের স্বীকৃতি স্বরূপ শীর্ষ ১০ প্রবাসী বাংলাদেশীর নাম ঘোষণা করে। যাদের মধ্যে একজন হচ্ছেন আল হারামাইন হাসপাতালের সভাপতি এবং আল হারামাইন আতরের ব্যবস্থাপনা পরিচালক মাহতাবুর রহমান যিনি ২০১৩, ২০১৪  এবং ২০১৫ সালে তালিকাভুক্ত ছিলেন।
## অর্থবছর এবং দেশ অনুযায়ী বাংলাদেশে প্রেরিত রেমিট্যান্স

## তথ্যসূত্র

বিষয়শ্রেণী:বাংলাদেশের অর্থনীতি
বিষয়শ্রেণী:প্রবাসী-প্রেরিত অর্থ
বিষয়শ্রেণী:বাংলাদেশী বিক্ষিপ্ত উদ্বাসন
বিষয়শ্রেণী:বাংলাদেশে অর্থসংস্থান
বাংলাদেশ মৎস্য উন্নয়ন কর্পোরেশন

**বাংলাদেশ মৎস্য উন্নয়ন কর্পোরেশন** বা বিএফডিসি হলো,  একটি জাতীয় সংস্থা যেটি বাংলাদেশে মৎস্যের জন্য মৎস্য পালন, হিমাগারে সংরক্ষণ, নিলাম, পরিবহন  পরিচালনা এবং নিয়ন্ত্রণ করে। এর প্রধান কার্যালয় ঢাকার কাওরান বাজার, তেজগাঁওে অবস্থিত।

## ইতিহাস
এটি ১৯৬৪ সালে তদানীন্তন পূর্ব পাকিস্তান অধ্যাদেশ নং ৪ বলে পূর্ব পাকিস্তান মৎস্য উন্নয়ন কর্পোরেশন নামে প্রতিষ্ঠিত হয়। বাংলাদেশের স্বাধীনতা পর ১৯৭৩ সালে আইন নং-২২ দ্বারা এটির নাম “বাংলাদেশ মৎস্য উন্নয়ন কর্পোরেশন” হিসেবে নামকরণ করা হয়। এ কর্পোরেশন খাদ্য ও কৃষি সংস্থার সহযোগিতায় ১৯৬৬-৭২ সালে বঙ্গোপসাগরে সাউথ প্যাচেজ, এলিফ্যান্ট পয়েন্ট, ইষ্ট অব সোয়াচ অব নো গ্রাউন্ড ও সোয়াচ অব নো গ্রাউন্ড নামক ৪টি বাণিজ্যিক মৎস্য আহরণ ক্ষেত্র আবিষ্কার করে। এই কর্পোরেশন কাপ্তাই হ্রদে মিঠা পানির মাছ উৎপাদন সংক্রান্ত কার্যক্রম পরিচালনা করে আসছে। বাংলাদেশের সমুদ্রের চলমান মাছ ধরার নৌকা এবং জাহাজের বৃহৎ অংশের মালিকানা এটির অধীনে রয়েছে। এছাড়া বঙ্গোপসাগরে মাছ ধরার ট্রলারগুলির মালিকানা ও ব্যবস্থাপনার দায়িত্বে রয়েছে এটি।

## তথ্যসূত্র

বিষয়শ্রেণী:ঢাকা ভিত্তিক সংগঠন
বিষয়শ্রেণী:বাংলাদেশের সরকারি মালিকানাধীন কোম্পানি
বিষয়শ্রেণী:১৯৭৩-এ বাংলাদেশে প্রতিষ্ঠিত
হাতিয়ান্দহ ইউনিয়ন

**হাতিয়ান্দহ ইউনিয়ন** বাংলাদেশের নাটোর জেলার সিংড়া উপজেলায় অবস্থিত একটি ইউনিয়ন।

## অবস্থান
## আয়তন
হাতিয়ান্দহ ইউনিয়নের মোট আয়তন ৩৬.২৫ বর্গকিলোমিটার। 
## ইতিহাস
## জনসংখ্যা
২০১১ সালের আদমশুমারী অনুযায়ী ইউনিয়নের  জনসংখ্যা ২৫,৮৭৭ জন।

  গ্রাম= ৩৫টি

গ্রামের নাম সমহূ :

সূত্র জাতীয় তথ্য বাতায়ন 

## যোগাযোগ ব্যবস্থা
## প্রশাসনিক কাঠামো
৬ নং হাতিয়ান্দহ ইউনিয়ন ৯ টি ওয়ার্ডে বিভক্ত। প্রতিটি ওয়ার্ডে একজন করে নির্বাচিত মেম্বার এবং প্রতি তিনটি ওয়ার্ডে একজন করে মহিলা মেম্বার। প্রয়োজনে ইউপি সদস্যদের সাথে যোগাযোগে জন্য নাম ও মোবাইল নাম্বার নিম্নে উল্লেখ করা হলো—

০১. মোঃ মোস্তাকুর রহমান চঞ্চল
ইউপি চেয়ারম্যান
মোবাইল: ০১৭১১৩৮০৮৬৬
ই-মেইল : mostaqur22@gmail.com

০২. রেজাউল ইসলাম
ইউপি সদস্য- ০১ নং ওয়ার্ড
মোবাইল: ০১৭৯৩২৬৭৬৬১

০৩. মোঃ সেলিম প্রামানিক
ইউপি সদস্য- ০২ নং ওয়ার্ড
মোবাইল: ০১৭১৭৬২৭২২৪

০৪. মোঃ মুক্তার হোসেন
ইউপি সদস্য- ০৩ নং ওয়ার্ড
মোবাইল: ০১৭১৩৭৬২৭২৫

০৫. মোঃ আব্দুর রাজ্জাক প্রামানিক
ইউপি সদস্য- ০৪ নং ওয়ার্ড
মোবাইল: ০১৭২৪০৮৪৫৬১

০৬. মোঃ মানিক রতন
ইউপি সদস্য - ০৫ নং ওয়ার্ড
মোবাইল: ০১৭৮৮৯২৩১৪৪

০৭. মোঃ দেলোয়ার হোসেন
ইউপি সদস্য- ০৬ নং ওয়ার্ড
মোবাইল: ০১৭১১১৯৬১২৪

০৮. মোঃ খালেকুজ্জামান
ইউপি সদস্য – ০৭ নং ওয়ার্ড
মোবাইল: ০১৭৭১১৯৬৪৪০

০৯. মোঃ আনছার আলী সরদার
ইউপি সদস্য– ০৮ নং ওয়ার্ড
মোবাইল: ০১৯২৬১৭৮৯৪৩

১০. মোঃ জয়নাল আবেদীন বিশ্বাস
ইউপি সদস্য – ০৯ নং ওয়ার্ড
মোবাইল: ০১৭৯৮৭৯৫২৫৬

মহিলা ইউপি সদস্যদের তালিকা–

১১. মোছাঃ হাসিনা বেগম
সংরক্ষিত মহিলা সদস্য– ১,২,৩ নং ওয়ার্ড
মোবাইল: ০১৭৭৩৬৫১৯৯৪

১২. মোছাঃ ফাতেমা খাতুন
সংরক্ষিত মহিলা সদস্য–৪,৫,৬ নং ওয়ার্ড
মোবাইল: ০১৭৮৯৪০৩৭৫৯

১৩. মোছাঃ ববিতা বেগম
সংরক্ষিত মহিলা সদস্য– ৭,৮,৯ নং ওয়ার্ড
মোবাইল: ০১৭৬৮৬৩৬৮০৬

## শিক্ষা ব্যবস্থা

## জনপ্রতিনিধি
অত্র ইউনিয়নের বর্তমান চেয়ারম্যান মোঃ মোস্তাকুল রহমান। তিনি ২০২২ সালে বাংলাদেশ আওয়ামী লীগের মনোনীত প্রার্থী হিসেবে চেয়ারম্যান পরিষদ নির্বাচনে অন্যান্য প্রার্থীদের হারিয়ে জয়লাভ করেন।

## দর্শনীয় স্থান
## উল্লেখযোগ্য ব্যক্তিত্ব

## তথ্যসূত্র

বিষয়শ্রেণী:সিংড়া উপজেলার ইউনিয়ন
কার্লোস সরা

কার্লোস সরা|থাম্ব
**কার্লোস সরা আটারেস** (স্প্যানিশ: জন্ম: ৪ জানুয়ারি, ১৯৩২) হলেন একজন স্প্যানিশ চলচ্চিত্র পরিচালক, ফোটোগ্রাফার ও লেখক। ১৬শ বার্লিন আন্তর্জাতিক চলচ্চিত্র উৎসবে *[[লা কাজা]]* ছবির জন্য তিনি শ্রেষ্ঠ পরিচালকের রৌপ্য ভালুক পুরস্কার লাভ করেন। ১৮শ বার্লিন চলচ্চিত্র উৎসবে তিনি তার *[[পিপারমিন্ট ফ্রেপ]]* ছবির জন্য আবার ওই পুরস্কার লাভ করেছিলেন। ১৯৮১ সালে ৩১শ বার্লিন চলচ্চিত্র উৎসবে তিনি তার *[[ডেপ্রিসা, ডেপ্রিসা]]* ছবির জন্য স্বর্ণ ভাল্লুক লাভ করেন।

## তথ্যসূত্র

## বহিঃসংযোগ

*
*Official Webpage in Spanish
*''Carlos Saura. Film. Biography and works.''  Spain in culture: official Website of Culture in Spain. Retrieved 26 January 2014.
*Paul Julian Smith: Cría cuervos...: The Past Is Not Past. *[[DearCinema.com]], 13 August 2007.* Retrieved 26 January 2014.
*

বিষয়শ্রেণী:১৯৩২-এর জন্ম
বিষয়শ্রেণী:স্প্যানিশ চলচ্চিত্র পরিচালক
বিষয়শ্রেণী:১৯৩২-এ জন্ম
বিষয়শ্রেণী:২০২৩-এ মৃত্যু
বিষয়শ্রেণী:স্পেনীয় চলচ্চিত্র পরিচালক
বিষয়শ্রেণী:পুরুষ চিত্রনাট্যকার
বিষয়শ্রেণী:শ্রেষ্ঠ পরিচালনা বিভাগে রৌপ্য ভল্লুক বিজয়ী
জেমস উডস

**জেমস হাওয়ার্ড উডস** (; জন্ম: ১৮ এপ্রিল ১৯৪৭) হলেন একজন মার্কিন অভিনেতা ও প্রযোজক। তিনি *ভিডিওড্রোম*, *[[ওয়ান্স আপন আ টাইম ইন আমেরিকা]]*, *ক্যাসিনো* এবং *কনট্যাক্ট* চলচ্চিত্রে অভিনয়ের জন্য সর্বাধিক পরিচিত। তিনি *[[সালভাদর (চলচ্চিত্র)|সালভাদর]]* (১৯৮৬) চলচ্চিত্রে অভিনয় করে শ্রেষ্ঠ অভিনেতা বিভাগে এবং *[[ঘোস্টস্‌ অব মিসিসিপি]]* (১৯৯১) চলচ্চিত্রে অভিনয় করে শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন। তার অভিনীত অন্যান্য উল্লেখযোগ্য চলচ্চিত্রসমূহ হল *দ্য অনিয়ন ফিল্ড* (১৯৭৯), *কিলার: আ জার্নাল অব মার্ডার* (১৯৯৬), *ভ্যাম্পায়ার্স* (১৯৯৮) এবং *দ্য ভার্জিন সুইসাইডস্‌* (১৯৯৯)।

টেলিভিশনে তিনি *প্রমিজ* মিনি ধারাবাহিকে অভিনয় করে ১৯৮৭ সালে একটি প্রাইমটাইম এমি পুরস্কার ও একটি গোল্ডেন গ্লোব পুরস্কার অর্জন করেন। তিনি *মাই নেম ইজ বিল ডব্লিউ.* (১৯৮৯) ধারাবাহিকে অভিনয় করে অপর একটি প্রাইমটাইম এমি অর্জন করেন। ১৯৯৮ সালে তিনি অ্যানিমেটেড টিভি চলচ্চিত্র *হারকিউলিস*-এ কণ্ঠ প্রদান করে একটি ডেটাইম এমি পুরস্কার অর্জন করেন। ২০০০-এর দশকে তিনি *শার্ক* ধারাবাহিকে প্রধান চরিত্রে অভিনয় করে খ্যাতি অর্জন করেন।

## প্রারম্ভিক জীবন
উডস ১৯৪৭ সালের ১৮ই এপ্রিল উটাহের ভের্নালে জন্মগ্রহণ করেন। তার পিতা গেইল পেটন উডস ছিলেন সেনাবাহিনীর গোয়েন্দা কর্মকর্তা, যিনি ১৯৬০ সালে এক নিয়মিত অস্ত্রোপচারের পর মারা যান। তার মাতা মার্থা এ. স্মিথ তার স্বামীর মৃত্যুর পর একটি প্রাক-বিদ্যালয় পরিচালনা করতেন এবং পরে টমাস ই. ডিক্সনকে বিয়ে করেন। উডসের তার চেয়ে দশ বছরের ছোট এক ভাই রয়েছে। উডস আইরিশ বংশোদ্ভূত এবং তিনি ক্যাথলিক ধর্মাবলম্বী। উডস রোড আইল্যান্ডের ওয়ারউইকে বেড়ে ওঠেন এবং সেখানে পিলগ্রিম হাই স্কুল থেকে ১৯৬৫ সালে পড়াশোনা সমাপ্ত করেন।

তিনি ম্যাসাচুসেট্‌স ইনস্টিটিউট অব টেকনোলজিতে রাষ্ট্রবিজ্ঞান বিভাগে ভর্তি হন। এমআইটিতে থাকাকালীন তিনি শিক্ষার্থীদের মঞ্চদল "ড্রামাশপ"-এর সক্রিয় সদস্য ছিলেন, যেখানে তিনি একাধিক নাটক পরিচালনা করেছেন এবং অভিনয় করেছেন। ১৯৬৯ সালে তিনি এমআইটি থেকে ঝরে পড়েন এবং অভিনয়ে মনোনিবেশ করেন। উডস বলেন তিনি তার অভিনয় জীবনের জন্য টিম অ্যাফ্লেকের (বেন অ্যাফ্লেক ও কেসি অ্যাফ্লেকের পিতা) কাছে ঋণী। উডস যখন ছাত্র ছিলেন, টিম তখন থিয়েটার কোম্পানি অব বোস্টনের মঞ্চ ব্যবস্থাপক ছিলেন।

## তথ্যসূত্র

## বহিঃসংযোগ

* 
* 

বিষয়শ্রেণী:১৯৪৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:আইরিশ বংশোদ্ভূত মার্কিন ব্যক্তি
বিষয়শ্রেণী:ব্রিটিশ বংশোদ্ভূত মার্কিন ব্যক্তি
বিষয়শ্রেণী:ইউটার অভিনেতা
বিষয়শ্রেণী:মার্কিন কণ্ঠাভিনেতা
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন টেলিভিশন অভিনেতা
বিষয়শ্রেণী:মার্কিন ভিডিও গেম অভিনেতা
বিষয়শ্রেণী:মার্কিন রোমান ক্যাথলিক
বিষয়শ্রেণী:ম্যাসাচুসেটস ইনস্টিটিউট অব টেকনোলজির প্রাক্তন শিক্ষার্থী
বিষয়শ্রেণী:গোল্ডেন গ্লোব পুরস্কার (সেরা অভিনেতা - মিনি ধারাবাহিক বা টিভি চলচ্চিত্র) বিজয়ী
বিষয়শ্রেণী:ডেটাইম এমি পুরস্কার বিজয়ী
বিষয়শ্রেণী:সীমিত ধারাবাহিক বা টিভি চলচ্চিত্রে সেরা প্রধান অভিনেতা বিভাগে প্রাইমটাইম এমি পুরস্কার বিজয়ী
বিষয়শ্রেণী:ইন্ডিপেন্ডেন্ট স্পিরিট পুরস্কার বিজয়ী
বিষয়শ্রেণী:স্যাটার্ন পুরস্কার বিজয়ী
বিষয়শ্রেণী:স্যাটেলাইট পুরস্কার বিজয়ী
বিষয়শ্রেণী:থিয়েটার ওয়ার্ল্ড পুরস্কার বিজয়ী
বিষয়শ্রেণী:ইসলামের মার্কিন সমালোচক
রিয়াল মাদ্রিদ ভলিবল

**রিয়াল মাদ্রিদ ভলিবল** ছিলো রিয়াল মাদ্রিদ ফুটবল ক্লাবের ভলিবল শাখা।১৯৫৪ সালে ক্লাব সম্প্রসারণের কর্মপন্থা হিসেবে এই বিভাগ চালু করা হয়।তবে ১৯৮২–৮৩ মৌসুমের শাখাটি বাদ দেওয়া হয়।
## ইতিহাস
ক্লাবটি ১৯৫৪ সালে প্রতিষ্ঠা করা হয়।

খারাপ আর্থিক অবস্থার কারণে ১৯৮২-৮৩ মৌসুমের পর শাখাটি বন্ধ করে দেওয়া হয়।বন্ধ আগ পর্যন্ত তারা ৭ টি লীগ ও ১২ টি কোপা দেল রে শিরোপা অর্জন করেছে।

## অর্জন
***সুপারলিগা (৭)**
**শিরোপা** : ১৯৭২, ১৯৭৬, ১৯৭৭, ১৯৭৮, ১৯৭৯, ১৯৮০, ১৯৮৩

**রানার্স আপ** : ১৯৬৫, ১৯৭১, ১৯৭৪, ১৯৭৫, ১৯৮১, ১৯৮২
***কোপা দেল রে (১২)**
**শিরোপা** : ১৯৫৪, ১৯৫৬, ১৯৬০, ১৯৬৯, ১৯৭৩, ১৯৭৬, ১৯৭৭, ১৯৭৮, ১৯৭৯, ১৯৮০, ১৯৮১, ১৯৮৩

**রানার্স আপ** : ১৯৫৭, ১৯৬১, ১৯৬৩, ১৯৭১, ১৯৭৪

## তথ্যসূত্র

বিষয়শ্রেণী:স্পেনীয় ভলিবল ক্লাব
বিষয়শ্রেণী:রিয়াল মাদ্রিদ ফুটবল ক্লাব
সন্তোষ চৌধুরি

**সন্তোষ চৌধুরি** (জন্ম ৫ অক্টোবর ১৯৪৪) ভারতীয় জাতীয় কংগ্রেসের একজন ভারতীয় রাজনীতিবিদ ছিলেন। ২০০৯ সালে হোশিয়ারপুর লোকসভা কেন্দ্র থেকে তিনি ভারতের সংসদ সদস্য পদে নির্বাচিত হন। পূর্বে তিনি ১৯৯২ এবং ১৯৯৯ সালে পাঞ্জাবের ফিল্লাউর লোকসভা কেন্দ্র থেকে নির্বাচিত হন। তিনি সাফাই কর্মচারী জাতীয় কমিশনের চেয়ারপারসন ছিলেন।

## তথ্যসূত্র

## বহিঃসংযোগ
*Profile on Lok Sabha website

বিষয়শ্রেণী:পাঞ্জাব, ভারতের ভারতীয় জাতীয় কংগ্রেসের রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:১৯৪৪-এ জন্ম
বিষয়শ্রেণী:পঞ্চদশ লোকসভার সদস্য
বিষয়শ্রেণী:ত্রয়োদশ লোকসভার সদস্য
বিষয়শ্রেণী:দশম লোকসভার সদস্য
বিষয়শ্রেণী:পাঞ্জাব, ভারতের রাজনীতিতে নারী
বিষয়শ্রেণী:পাঞ্জাব, ভারতের লোকসভা সদস্য
বিষয়শ্রেণী:২০শ শতাব্দীর ভারতীয় নারী রাজনীতিবিদ
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:জলন্ধর জেলার ব্যক্তি
বিষয়শ্রেণী:লোকসভার নারী সদস্য
তৈরি সফটওয়্যার

থাম্ব|গুগল ডক্স অ্যান্ড্রয়েডের জন্য বিনামূল্যে সফ্টওয়্যার ব্যবহার করতে পারে
**তৈরি সফটওয়্যার** () হল জনসাধারণের জন্য উন্মুক্ত বাজার থেকে কিনে তাৎক্ষণিকভাবে ব্যবহারযোগ্য সফটওয়্যার, অ্যাপ্লিকেশন বা প্রোগ্রামসমষ্টি যা বিভিন্ন ব্যবসার কাজে খাপ খাইয়ে নিয়ে কাজ চালানো সম্ভব। এগুলি সাধারণত বিপুল পরিমাণে উৎপাদিত হয় এবং ফলে এদের প্রাথমিক দামও তুলনামূলকভাবে অনেক কম। এগুলি সাধারণত ব্যবহারকারী-বান্ধব হয়ে থাকে, ফলে এগুলি সহজেই ব্যবহারযোগ্য। এগুলিকে কম্পিউটার যন্ত্রে অন্তর্স্থাপন (ইনস্টলেশন) করার আগে চাহিদামাফিক পরিবর্তন বা উন্নয়ন করার অবকাশ থাকে না। অন্যদিকে চাহিদামাফিক সফটওয়্যারগুলির দাম অনেক বেশি পড়ে। এগুলি নির্মাতা প্রতিষ্ঠানগুলি রক্ষণাবেক্ষণমূলক সেবাও প্রদান করে থাকে। তাই বিনিয়োগের ঝুঁকি এড়াতে বড় বড় ব্যবসা প্রতিষ্ঠানগুলি সাধারণত তৈরি সফটওয়্যার ক্রয় করে থাকে।

তবে তৈরি সফটওয়্যারগুলি ক্রয় করা বা ভাড়া নেবার জন্য বিক্রেতার বা নির্মাতার যে অনুমোদন (লাইসেন্স) লাগে, তার জন্য ও পরবর্তীতে এটিকে রক্ষণাবেক্ষণের জন্য বারংবার অতিরিক্ত অর্থ বা ফি পরিশোধ করতে হতে পারে, যেগুলি তৈরি সফটওয়্যারের সামগ্রিক খরচ বাড়িয়ে দেয়। তৈরি সফটওয়্যারে কোনও পরিবর্তন সাধন করলে এর মেরামতের নিশ্চয়তা বা ওয়ারেন্টি বাতিল হয়ে যেতে পারে। গ্রাহকের বা ক্রেতার ব্যবসার বিবর্তনের সাথে সাথে তৈরি সফটওয়্যারের পরিবর্তন আনা সম্ভব হয় না। বরং উলটো 
কোনও তৈরি সফটওয়্যার নির্মাতা তার পণ্যটিতে এমন পরিবর্তন বা "আপগ্রেড" (উন্নততর সংস্করণ) আনতে পারেন, যা হয়ত নির্দিষ্ট গ্রাহকের কাছে অপ্রয়োজনীয়, এবং গ্রাহককে এই নতুন সংস্করণের জন্য অতিরিক্ত ফি দিতে হতে পারে এবং অনেক উপাত্ত স্থানান্তর করতে হতে পারে, যা কষ্টসাধ্য, খরুচে ও সময়ক্ষেপণকারী। তৈরি সফটওয়্যারগুলি বিভিন্ন ধরনের ব্যবসা প্রতিষ্ঠানের বিভিন্ন ধরনের চাহিদার কথা মাথায় রেখে বানানো হয় বলে এগুলিতে বহু ডজন ফিচার বা বৈশিষ্ট্য থাকে, যেগুলি হয়ত কোনও নির্দিষ্ট ব্যবসা প্রতিষ্ঠানের কোনও কাজেই লাগে না।

মার্কিন যুক্তরাষ্ট্রে তৈরি সফটওয়্যার (বা কম্পিউটার সেবা এমনকি হার্ডওয়্যার) ধরনের সামগ্রীগুলিকে "কমার্শিয়াল অফ-দ্য-শেলফ" (Commercial off-the-shelf বা সংক্ষেপে COTS) অর্থাৎ "বাণিজ্যিকভাবে লভ্য তৈরি দ্রব্য" বলা হয় এবং এগুলির উপর কেন্দ্রীয় সরকারের নীতিমালা থাকে। মাইক্রোসফট উইন্ডোজ বা অ্যান্টিভাইরাস সফটওয়্যার হল এ ধরনের তৈরি সফটওয়্যারের উদাহরণ।

যদি কোনও বাণিজ্যিকভাবে লভ্য তৈরি সফটওয়্যারে এর ক্রেতা বা গ্রাহক তার প্রয়োজনমাফিক পরিবর্তন সাধন করিয়ে নেন, তাহলে সেটিকে মার্কিনী ইংরেজি পরিভাষায় "মডিফাইড অফ-দ্য-শেলফ" (Modified off-the-shelf) অর্থাৎ "পরিবর্তিত তৈরি সফটওয়্যার" নামে ডাকা হয়। এক্ষেত্রে সফটওয়্যার রক্ষণাবেক্ষণের দায়িত্ব ক্রেতার উপর বর্তায়।

## তথ্যসূত্র

## আরও দেখুন
* চাহিদামাফিক সফটওয়্যার (ইংরেজি Custom software *কাস্টম সফটওয়্যার*)
* মুক্ত সফটওয়্যার (ইংরেজি Free Software *ফ্রি সফটওয়্যার*)
* বিনামূল্যের সফটওয়্যার (ইংরেজি Freeware *ফ্রিওয়্যার*)

বিষয়শ্রেণী:সফটওয়্যার
জয়ন্তিয়া ভাষা

**জয়ন্তিয়া** (প্নার নামেও পরিচিত) একটি অস্ট্রো-এশীয় ভাষা যা ভারত ও বাংলাদেশে জয়ন্তিয়া জনগোষ্ঠীর লোকেদের কথ্য ভাষা৷ ভোঈ ভারতের মেঘালয় রাজ্যের রী ভোঈ জেলার জয়ন্তিয়াভাষী লোকেদের কথ্য উপভাষা৷

## ধ্বনিতত্ত্ব
জয়ন্তিয়া ভাষাতে ৩০টি বর্ণমালা আছে যার মধ্যে ৭টি স্বরবর্ণ ও ২৩টি ব্যঞ্জনবর্ণ উপস্থিত৷ নীচে তালিকাভুক্ত অন্যান্য শব্দগুলো হল ধ্বনিগত উপলব্ধি। বন্ধনীর ধ্বনিগুলো হল ধ্বনিগত উপলব্ধি এবং স্ল্যাশের ধ্বনিগুলো হল ধ্বনি।

### স্বরধ্বনি

এছাড়াও একটি ডিপথং আছে: 

### ব্যঞ্জনবর্ণ

## উপভাষা
ভোঈ এই ভাষার একটি বিচ্ছিন্ন উপভাষা হলেও আরো ১৪টি উপভাষার অস্তিত্ব পাওয়া যায়৷ সেগুলো হলো - নারতিয়াং, নঞ্জঙ্গি, নংবা, মিনসো, শিলিয়াং, মিনতাং, শাংপুং, জোয়াই, রিম্বাই, সুতঙা, নংখ্লিয়ে, লাকাডং, নারপু, সাইপুং৷
## পদাংশের বিন্যাস
**জয়ন্তিয়া ভাষা**য় পদাংশের বিন্যাসের ক্ষেত্রে কমপক্ষে একটি একককেন্দ্র স্বরধ্বনি থাকে; সর্বাধিক দুটি ব্যাঞ্জনধ্বনির জটিল আরম্ভ, একটি সংযুক্ত স্বরকেন্দ্র ও একটি অন্ত ব্যাঞ্জন থাকে৷ দ্বিতীয় প্রকারে, আরম্ভের ব্যাঞ্জনধ্বনির ঠিক পরেই পদাংশের নাসিক্য বা কম্পনজাত বা পার্শ্বীয় পদাংশের প্রয়োগ করা হয় যা পদের অবশিষ্টাংশরূপে কাজ করে৷
## জনবিন্যাস
বাংলাদেশের সিলেট জেলার উত্তরাংশে জৈন্তাপুর উপজেলা ও তৎসংলগ্ন অঞ্চলে প্রায় ৮,০০০ জয়ন্তিয়াভাষী জনগোষ্ঠীর বাস৷

ভারতের মেঘালয় রাজ্য জয়ন্তিয়া জনজাতির মূলক্ষেত্র৷ রাজ্যটিতে ৩১৬৮৬৩ জন জয়ন্তিয়াভাষী বাস করেন৷ 
* পূর্ব জৈন্তিয়া পাহাড় জেলা - ১০০০৬১ (৮১.৩৯%)
* পশ্চিম জৈন্তিয়া পাহাড় জেলা - ২১১৩৩৫ (৭৭.৬৪%)
* পূর্ব খাসি পাহাড় জেলা - ৪৮৮২ (০.৫৯%)
* রী ভোঈ জেলা - ৫৩৭ (০.২১%)

এছাড়া আসামে ২১৬৯ জন বাস করেন, যার মধ্যে পশ্চিম কার্বি আংলং জেলাতে ১৯৩৭(০.৬৬%) লোক বসবাস করেন৷

## তথ্যসূত্র

* 
* 

## বহিঃসংযোগ

* http://projekt.ht.lu.se/rwaai RWAAI (অস্ট্রোএশিয়াটিক ইনট্যাঞ্জিবল হেরিটেজের রিপোজিটরি এবং ওয়ার্কস্পেস)
* RWAAI ডিজিটাল আর্কাইভে http://hdl.handle.net/10050/00-0000-0000-0003-D187-C@view Pnar
* হিরাম রিং দ্বারা সংকলিত Pnar DoReCo কর্পাস । ট্রান্সক্রিপশন সহ বর্ণনামূলক পাঠ্যের অডিও রেকর্ডিংগুলি ফোন স্তরে সময়-সারিবদ্ধ, অনুবাদ, এবং সময়-সারিবদ্ধ রূপগত টীকা।

বিষয়শ্রেণী:ভারতের ভাষা
বিষয়শ্রেণী:বাংলাদেশের ভাষা
বিষয়শ্রেণী:সরল আধ্ববসহ পাতা
প্রাইম মেডিকেল কলেজ

**প্রাইম মেডিকেল কলেজ** বাংলাদেশের উত্তরাঞ্চলের রংপুরে অবস্থিত একটি বেসরকারি মেডিকেল কলেজ। এটি রংপুর শহরের পশ্চিম প্রান্তে পীরজাদাবাদ নামক স্থানে অবস্থিত। এটি রাজশাহী মেডিকেল বিশ্ববিদ্যালয়ের মেডিসিন অনুষদের অধীন অধীভুক্ত।

কলেজটি পাঁচ বছর মেয়াদি ব্যাচেলর অব মেডিসিন, ব্যাচেলর অব সার্জারি (এমবিবিএস) কোর্সে শিক্ষা প্রদান করে। সকল স্নাতক শিক্ষার্থীদের কলেজের পাশে অবস্থিত হাসপাতালে এক বছরের ইন্টার্নি শিক্ষা বাধ্যতামুলক। এ ডিগ্রি বাংলাদেশ মেডিকেল ও ডেন্টাল কাউন্সিল কর্তৃক স্বীকৃত।

## ইতিহাস
২০০৮ সালে প্রাইম মেডিকেল কলেজটি প্রতিষ্ঠা করেন এবং একই বছর এর শিক্ষা কার্যক্রম শুরু হয়।

## ক্যাম্পাস
প্রাইম মেডিকেল কলেজটি রংপুর সিটি কর্পোরেশনের পশ্চিম প্রান্তে পীরজাদাবাদ নামক স্থানের রংপুর-বদরগঞ্জ সড়কের পাশে অবস্থিত। ক্যাম্পাসের প্রধান ভবনগুলো হলঃ একাডেমিক ভবন, পুরুষ এবং মহিলাদের জন্য পৃথক হোস্টেল এবং  ৭৫০ শয্যা বিশিষ্ট প্রাইম মেডিকেল কলেজ হাসপাতাল।

## অন্তর্ভুক্তি ও অনুমোদন
২০০৮ সালে বাংলাদেশের স্বাস্থ্য ও পরিবার কল্যাণ মন্ত্রণালয় প্রাইম মেডিকেল কলেজকে শিক্ষা কার্যক্রম পরিচালনা করার অনুমতি দেয়। স্বাস্থ্য মন্ত্রণালয় প্রতি বছর ১২৫ জন শিক্ষার্থী রাজশাহী মেডিকেল বিশ্ববিদ্যালয়ের অধীনে ভর্তির অনুমতি দিয়েছে।

২০১৮-২০১৯ শিক্ষা বছর থেকে  প্রাইম মেডিকেল কলেজ রাজশাহী মেডিকেল বিশ্ববিদ্যালয়ের অধীনে পরিচালিত হচ্ছে।

২০১০ সাল থেকে কলেজটি বাংলাদেশ মেডিকেল এন্ড ডেন্টাল কাউন্সিল স্বীকৃত ব্যাচেলর অব মেডিসিন, ব্যাচেলর অব সার্জারি (এমবিবিএস) ডিগ্রি প্রদান করছে।

## আরও দেখুন
* বাংলাদেশের মেডিকেল কলেজসমূহের তালিকা

## তথ্যসূত্র

## বহিঃসংযোগ
* প্রাতিষ্ঠানিক ওয়েবসাইট 

বিষয়শ্রেণী:বাংলাদেশের বেসরকারি মেডিকেল কলেজ
বিষয়শ্রেণী:বাংলাদেশের হাসপাতাল
বিষয়শ্রেণী:রংপুর জেলার মহাবিদ্যালয়
বিষয়শ্রেণী:২০০৮-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:২০০৮-এ বাংলাদেশে প্রতিষ্ঠিত
বিষয়শ্রেণী:রাজশাহী মেডিকেল বিশ্ববিদ্যালয়ের অধিভুক্ত শিক্ষাপ্রতিষ্ঠান
একেশ্বরবাদের সমালোচনা

**একেশ্বরবাদের সমালোচনা** সমগ্র ইতিহাসজুড়ে রয়েছে। মার্কিন বাইবেল বিশেষজ্ঞ ও প্রাচীন বিষয়ের উপর ইতিহাসবেত্তা মার্ক এইচ স্মিথ এবিষয়ের উপর বলতে গিয়ে বলেন, একেশ্বরবাদ এমন একটি "সর্বগ্রাসী বিষয়" () যা সমাজের সমগ্র বিশ্বাস ব্যবস্থার দিককেই ধারণ করে, যার ফলে অন্য বিশ্বাস ব্যবস্থার বহিস্করণ ঘটে। অভিযোগকারীরা একেশ্বরবাদকে অজ্ঞতা, নির্যাতন এবং সহিংসতার কারক হিসেবে চিত্রায়িত করেন।

## বৈপরীত্য
সংজ্ঞা অনুসারে এবং অর্থভেদে বৃহত্তর একেশ্বরবাদী ধর্ম গুলো এই ঐকমত্যে পৌঁছেছে যে, এক ঈশ্বর মাত্রই সর্বশক্তিমান, সর্বজ্ঞ, দয়ালু এবং পরম ক্ষমা প্রদর্শন কারী। যাই হোক একজন বিশেষজ্ঞ এই বিষয়ের বিরোধিতা করে বলেন, "আমাদের পার্থিব জীবনে আমরা সৃষ্টিব্যবস্থার যা অবস্থা দেখি তার সাথে ঈশ্বরের সংজ্ঞা কখনোই সাদৃশ্যপূর্ণ নয়।"

কিছু নারীবাদী বিশেষজ্ঞ একেশ্বরবাদী ধারণাটির সমালোচনা করেছেন। তাদের মতে এই একেশ্বরবাদী মডেলটি পিতৃতন্ত্র পর্যায়ের সর্বোচ্চ রূপ এবং এ মডেলটিতে যে ঈশ্বরকে আনয়ন করা হয় সেই ঈশ্বর পুরুষ। তাই এই ঈশ্বর কামনা, প্রকৃতি, যৌনতা এবং নারীত্ব সংশ্লিষ্ট প্রতিটা পরিবর্তনকেই বিরোধিতা করে বা খারিজ করে দেয়।

## এক বিশ্বাসের বলপ্রয়োগ

[থাম্ব|ডান|[David Hume|ডেভিড হিউম.]]
ডেভিড হিউমের
((১৭১১-১৭৭৬) মতে যেহেতু একেশ্বরবাদ; বহুত্ববাদী ঈশ্বরকে স্বীকার করে না, এবং একেশ্বরবাদের মাধ্যমে ব্যক্তি তার বিশ্বাসকে পায়রার খোপের মতো একটি স্থানে আবদ্ধ করে ফেলে; সে কারণে একেশ্বরবাদ বহুইশ্বরবাদের তুলনায় কম সহনশীল। একই সুরে সুর মিলিয়ে অগাস্ট কোঁৎ বলেছেন, একেশ্বরবাদী ভাবনা তার অনুসারীদেরকে এক সৃষ্টিকর্তায় বিশ্বাস করার প্রতি আবদ্ধ করে। এই কারণে একাধিক দয়ালু সত্তার উপস্থিতি থাকার পক্ষে তারা কোন রকম মতামত বা আস্থা কে আপন করে নিতে পারে না। এধরনের বিশ্বাসের প্রতি তারা শত্রুভাবাপন্ন মানসিকতা পোষণ করে। জ্যাকব নেইসার [...] দাবী করেছেন, 'একেশ্বরবাদ অন্য ধর্মকে কম সহ্য করতে পারে।'

জেমস লাভলক একেশ্বরবাদ এর সমালোচনা করতে গিয়ে বলেছেন, "এটি শুধুমাত্র সর্বোৎকৃষ্ট স্রষ্টার কথা বলে। এখানে কোন প্রকার বৈচিত্র নেই।" তিনি এ প্রসঙ্গে আরও বলতে গিয়ে বলেন, "এটি দেখে যেন মনে হয় কেউ একজন মহাজাগতিক বৈধ কোন কিছুর সংস্পর্শের মাধ্যমেই চিন্তা করে বা তার প্রতিই প্রতিজ্ঞাবদ্ধ এবং সে বিস্মিত হওয়ার সহজাত ক্ষমতা হারিয়ে ফেলে"।

## একেশ্বরবাদে সহিংসতা

আধুনিক সময়ে, প্রাচীন একেশ্বরবাদী ভাবনাকে সহিংসতার অনুঘটক হিসেবে দায়ী করা হচ্ছে। একদা ইসরায়েলীরা তাদের একেশ্বরবাদী ভাবনার জন্য বহু ঈশ্বরে বিশ্বাসী ক্যানানাইটিসদের উপর যুদ্ধ চাপিয়ে দিয়েছিল।

সারভেপালি রাধাকৃষ্ণাণ সহিংসতার কারণ হিসেবে উল্লেখ করে বলেন:

## মসজিদে আকসার ইতিহাস
বার্ট্রান্ড রাসেল এর মতে সাম্প্রতিক ইতিহাসে উইলিয়াম জেমস একেশ্বরবাদী ভাবনাকে জনপ্রিয়করণ করতে গিয়ে যে যুক্তি ব্যবহার করেছেন, তা হলো একেশ্বরবাদী ভাবনার জন্য মানুষ ন্যায়বিরুদ্ধ স্বভাব থেকে দূরে থাকে। তবে রাসেল উদাহরণের মাধ্যমে দেখান রাজনীতিক এবং শিক্ষাবিদেরাই সাধারণ মানুষকে এক ঈশ্বরে বিশ্বাসের পক্ষে চিন্তা করার রসদ যুগিয়েছে। তবে কেওই উইলিয়াম জেমসের নৈতিক বিতর্ক প্রমাণ করতে পারবেন না।

## আরও দেখুন
* ধর্মের সমালোচনা
* সৃষ্টিকর্তা

## তথ্যসূত্র

Monotheism
বিষয়শ্রেণী:Monotheism
বিষয়শ্রেণী:ধর্মের সমালোচনা
বিষয়শ্রেণী:একেশ্বরবাদ
বাংলাদেশ হিন্দু বৌদ্ধ খ্রিস্টান ঐক্য পরিষদ

**বাংলাদেশ হিন্দু বৌদ্ধ খ্রিস্টান ঐক্য পরিষদ** হলো বাংলাদেশে বসবাসরত হিন্দু, বৌদ্ধ ও খ্রিস্টান নাগরিকদের একটি অরাজনৈতিক সংগঠন। এটি ১৯৮৮ সালে বাংলাদেশের ধর্মীয় ও জাতিগত সংখ্যালঘুদের মানবাধিকার রক্ষার জন্য প্রতিষ্ঠা করা হয়। মেজর জেনারেল (অব.) চিত্ত রঞ্জন দত্ত সংগঠনটির প্রতিষ্ঠাতা সভাপতি।

## ইতিহাস
দীর্ঘ সংগ্রামের পর জাতীয়তাবাদ, সমাজতন্ত্র, গণতন্ত্র ও ধর্মনিরপেক্ষতা মূলনীতি হিসেবে বাংলাদেশের সংবিধান রচিত হয়। কিন্তু সংবিধানের অষ্টম সংশোধনীতে রাষ্ট্রধর্ম ইসলাম ঘোষণার পর ধর্মনিরপেক্ষতার হওয়ার পরেও একটি নির্দিষ্ট ধর্মকে রাষ্ট্রীয় মর্যাদা দেওয়া হয়। ফলে ধর্মরাষ্ট্রে ধর্মীয় জাতিগত সংখ্যালঘু সম্প্রদায় সাংবিধানিকভাবে শুধুমাত্র সম-নাগরিক অধিকারের মর্যাদা থেকেই বিচ্যুত হলো না, তাদের উপর বৈষম্য, নিগৃহণ, নিপীড়ন চালানোর অধিকার প্রকারান্তরে সংবিধানে স্বীকৃতি পায়। এরই প্রতিবাদে, প্রতিরোধে এবং স্বাধীনতার ঘোষণাপত্রে বর্ণিত মতে সম-অধিকার, সম-মর্যাদা প্রতিষ্ঠার প্রত্যয়ে জন্ম নেয় বাংলাদেশ হিন্দু বৌদ্ধ খ্রিস্টান ঐক্য পরিষদ। এটির প্রতিষ্ঠাতা সভাপতি ছিলেন বীর উত্তম খেতাবপ্রাপ্ত অবসরপ্রাপ্ত মেজর জেনারেল চিত্ত রঞ্জন দত্ত।

পরবর্তীতে ১৯৯০ সালে উত্তর আমেরিকার বাংলাদেশী ধর্মীয় ও জাতিগত সংখ্যালঘুরা নিউ ইয়র্কে ঐক্য পরিষদের একটি শাখা খোলেন। ২০০৫ সালে টরন্টোতে এর কানাডীয় শাখা গঠন করা হয়। ফ্রান্সের মতো ইউরোপীয় দেশগুলিতেও এর শাখা রয়েছে।

### বর্তমান পরিষদ
২০২২ সালে সংগঠনটির নতুন কমিটিতে অ্যাডভোকেট রানা দাশগুপ্ত বাংলাদেশ হিন্দু বৌদ্ধ খ্রিস্টান ঐক্য পরিষদের বর্তমান সাধারণ সম্পাদক এবং নতুন তিন সভাপতি হয়েছেন ঊষাতন তালুকদার, অধ্যাপক নিমচন্দ্র ভৌমিক ও নির্মল রোজারিও।

## উদ্দেশ্য ও লক্ষ্য
সংগঠনের প্রধান উদ্দেশ্য ও লক্ষ্য হলো মুক্তিযুদ্ধের মূলনীতি জাতীয়তাবাদ, ধর্মনিরপেক্ষতা, গণতন্ত্র ও সমাজতন্ত্র প্রতিষ্ঠা, বাঙালী জাতির ঐক্য ও সংহতি রক্ষা, ধর্ম-বর্ণ-সম্প্রদায় নির্বিশেষে সর্বস্তরের জনগণের মৌলিক মানবাধিকার ও স্বাধীনতার নিশ্চয়তা বিধান, মানবসত্তার মর্যাদা ও মূল্যবোধের স্বীকৃতি, সকল মানুষের স্বাভাবিক জীবন বিকাশের পরিপূর্ণ সুযোগ সৃষ্টি, ধর্মীয় স্বাধীনতা নিশ্চিতকরণ, বৈষম্য-বঞ্চনা-সাম্প্রদায়িকতার অবসান, আদিবাসী জনগোষ্ঠীসহ অনগ্রসর জনগনের উপর শোষণ-নির্যাতন-বৈষম্যের অবসান, সামাজিক স্বাধীনতা ও ন্যায়বিচার প্রতিষ্ঠার মাধ্যমে শোষণমুক্ত সমাজ গঠন এবং সকল সম্প্রদায়ের মানুষের সমমর্যাদার ভিত্তিতে সার্বিক রাষ্ট্রকাঠামো গড়ে তোলা।

## অঙ্গ সংগঠন
বাংলাদেশ হিন্দু বৌদ্ধ খ্রিস্টান ঐক্য পরিষদের আটটি অঙ্গ সংগঠন আছে:

* বাংলাদেশ ছাত্র ঐক্য পরিষদ
* বাংলাদেশ যুব ঐক্য পরিষদ
* বাংলাদেশ মহিলা ঐক্য পরিষদ
* বাংলাদেশ আইনজীবী ঐক্য পরিষদ
* বাংলাদেশ শিক্ষক ঐক্য পরিষদ
* বাংলাদেশ পেশাজীবী ঐক্য পরিষদ
* বাংলাদেশ ব্যবসায়ী ঐক্য পরিষদ
* বাংলাদেশ সাংস্কৃতিক ঐক্য পরিষদ

## আরো পড়ুন

*বাংলাদেশে ধর্মীয় স্বাধীনতা

## তথ্যসূত্র

## বহিঃসংযোগ

* ঐক্য পরিষদের যুক্তরাষ্ট্র শাখা 

বিষয়শ্রেণী:বাংলাদেশে ভিত্তিক মানবাধিকার সংগঠন
বিষয়শ্রেণী:১৯৮৮-এ প্রতিষ্ঠিত সংগঠন
বিষয়শ্রেণী:১৯৮৮-এ বাংলাদেশে প্রতিষ্ঠিত
বেনিসিও দেল তোরো

**বেনিসিও মোনসেরাতে রাফায়েল দেল তোরো সানচেস** (; জন্ম: ১৯ ফেব্রুয়ারি ১৯৬৭) হলেন একজন পুয়ের্তো রিকান অভিনেতা ও প্রযোজক। তিনি *[[ট্রাফিক (২০০০-এর চলচ্চিত্র)|ট্রাফিক]]* (২০০০) চলচ্চিত্রে পুলিশ কর্মকর্তা হাভিয়ের রদ্রিগেজ চরিত্রে অভিনয় করে শ্রেষ্ঠ পার্শ্ব অভিনেতা বিভাগে অস্কার, বাফটা, গোল্ডেন গ্লোব ও স্ক্রিন অ্যাক্টরস গিল্ড পুরস্কার অর্জন করেন। তিনি আলেহান্দ্রো গোন্সালেস ইনারিতুর *[[টুয়েন্টি ওয়ান গ্রামস]]* (২০০৩) চলচ্চিত্রে জ্যাক জর্ডান চরিত্রে অভিনয় করে শ্রেষ্ঠ পার্শ্ব অভিনেতা বিভাগে অপর একটি অস্কার ও স্ক্রিন অ্যাক্টরস গিল্ড পুরস্কারের মনোনয়ন লাভ করেন এবং শ্রেষ্ঠ প্রধান চরিত্রে অভিনেতা বিভাগে বাফটা পুরস্কারের মনোনয়ন লাভ করেন।

দেল তোরো ১৯৯৫ সালে *[[দ্য ইউজুয়াল সাসপেক্টস্‌]]* ছবিতে ফ্রেড ফেনস্টার চরিত্রে এবং ১৯৯৬ সালে *বাস্কোয়াইট* ছবিতে বেনি দালমাউ চরিত্রে অভিনয়ের মধ্য দিয়ে পরিচিতি লাভ করেন, এবং এই দুটি কাজের জন্য টানা দুবার ইন্ডিপেন্ডেন্ট স্পিরিট পুরস্কার অর্জন করেন। তার অভিনীত অন্যান্য উল্লেখযোগ্য চলচ্চিত্র ভূমিকা হল *ফিয়ার অ্যান্ড লোথিং ইন লাস ভেগাস* (১৯৯৮)-এ ডক্টর গঞ্জো, *স্ন্যাচ* (২০০০)-এ জুয়াড়ি ফ্র্যাঙ্কি ফোর ফিঙ্গারস, *[[সিন সিটি (চলচ্চিত্র)|সিন সিটি]]* (২০০৫)-এ জ্যাকি বয়, *[[চে (২০০৮-এর চলচ্চিত্র)|চে]]* (২০০৮)-এ বিপ্লবী চে গেভারা, যার জন্য তিনি কান চলচ্চিত্র উৎসবের শ্রেষ্ঠ অভিনেতার পুরস্কার অর্জন করেন; *[[সিকারিও (২০১৫-এর চলচ্চিত্র)|সিকারিও]]* (২০১৫)-এ আলেয়ান্দ্রো, যার জন্য তিনি শ্রেষ্ঠ পার্শ্বচরিত্রে অভিনেতা বিভাগে বাফটা পুরস্কারের মনোনয়ন লাভ করেন।

## প্রারম্ভিক জীবন
দেল তোরো ১৯৬৭ সালের ১৯শে ফেব্রুয়ারি পুয়ের্তো রিকোর সান জার্মানে জন্মগ্রহণ করেন। তার পিতা গুস্তাভো আদলফো দেল তোরো বেরমুদেস এবং মাতা মাতা ফাউস্তা জেনোভেভা সানচেস রিভেরা। তার পিতামাতা দুজনেই আইনজীবী ছিলেন। দেল তোরোর আরও কয়েকজন আত্মীয় পুয়ের্তো রিকোর আইন ব্যবস্থার সাথে সম্পৃক্ত। তার বড় ভাই গুস্তাভো দেল তোরো নিউ ইয়র্কের ব্রুকলিনের বুশউইক বিভাগের ওয়াইকফ হাইটস মেডিক্যাল সেন্টারের নির্বাহী সহ-সভাপতি ও প্রধান মেডিক্যাল কর্মকর্তা। তার প্র-পিতামহ রাফায়েল রিভেরা এসব্রি পন্সে এল পোলভোরিন অগ্নিকাণ্ডের নির্বাপনের বীরদের একজন এবং তিনি পরবর্তী কালে (১৯১৫-১৯১৭) এই শহরের মেয়রের দায়িত্ব পালন করেন। তার একজন প্র-প্রিতামহ কাতালান ছিলেন এবং তার একজন প্র-মাতামহী বাস্ক ছিলেন। দেল তোরোর অন্যান্য আত্মীয়দের মধ্যে রয়েছে পুয়ের্তো রিকান বাস্কেটবল খেলোয়াড় কার্লোস আরোয়ো, স্পেনীয় লাতিন প ও ইউরোড্যান্স গায়িয়কা রেবেকা পোউস দেল তোরো এবং পুয়ের্তো রিকান গায়িকা এলিসেও দেল তোরো।

## তথ্যসূত্র

## বহিঃসংযোগ

* 
* 
* 
* 

বিষয়শ্রেণী:১৯৬৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:পুয়ের্তো রিকান চলচ্চিত্র অভিনেতা
বিষয়শ্রেণী:পুয়ের্তো রিকান টেলিভিশন অভিনেতা
বিষয়শ্রেণী:ইন্ডিপেন্ডেন্ট স্পিরিট পুরস্কার বিজয়ী
বিষয়শ্রেণী:শ্রেষ্ঠ পার্শ্ব অভিনেতা বিভাগে একাডেমি পুরস্কার বিজয়ী
বিষয়শ্রেণী:শ্রেষ্ঠ অভিনেতা বিভাগে কান চলচ্চিত্র উৎসব পুরস্কার বিজয়ী
বিষয়শ্রেণী:গোল্ডেন গ্লোব পুরস্কার (সেরা পার্শ্ব অভিনেতা - চলচ্চিত্র) বিজয়ী
বিষয়শ্রেণী:শ্রেষ্ঠ পার্শ্ব অভিনেতা বিভাগে বাফটা পুরস্কার বিজয়ী
বিষয়শ্রেণী:শ্রেষ্ঠ অভিনেতা বিভাগে রৌপ্য ভল্লুক বিজয়ী
বিষয়শ্রেণী:স্ক্রিন অ্যাক্টরস গিল্ড পুরস্কার (সেরা অভিনেতা - চলচ্চিত্র) বিজয়ী
বিষয়শ্রেণী:হিস্পানিক ও লাতিন আমেরিকান অভিনেতা
বিষয়শ্রেণী:স্পেনের নাগরিকীকৃত নাগরিক
নবজ্যোত কৌর সিধু

**নবজ্যোত কাউর সিধু** একজন ভারতীয় রাজনীতিবিদ এবং পাঞ্জাব আইন পরিষদের সাবেক সদস্য। ২০১২ সালে অমৃতসর থেকে ভারতীয় জনতা পার্টির প্রার্থী হিসাবে তিনি নির্বাচিত হন।

প্রধান সংসদ সচিব নিযুক্ত হন। তিনি পেশায় চিকিৎসক এবং রাজনীতিতে যোগ দিয়ে ২০১২ সালের জানুয়ারিতে পদত্যাগ করার আগে পাঞ্জাব স্বাস্থ্য বিভাগের দায়িত্ব পালন করেন৷ তিনি সাবেক ক্রিকেটার এবং কংগ্রেস নেতা নবজ্যোত সিং সিধু বিয়ে করেছেন। তাদের কারান এবং রাবিয়া নামে একটি ছেলে ও মেয়ে আছে৷

একটি পোস্টে মুখ্যমন্ত্রী প্রকাশ সিং বাদলকে আক্রমণ করার পরে তিনি অন্য একটি ফেসবুক পোস্টে মাধ্যমে বিজেপি থেকে পদত্যাগের ঘোষণা দেন। তার স্বামী, ক্রিকেটার, রাজনীতিবিদ নবজোট সিং সিধু| নবজ্যোত কাউর সিধু, 1 এপ্রিল 2016 তারিখে একটি পোস্টে বার্তা দিয়েছিলেন এতে বলা হয়, "অবশেষে আমি বিজেপি থেকে পদত্যাগ করেছি। বোঝা শেষ"৷

নবজোট কারা একটি স্টিং অপারেশন মাধ্যমে মোহালি একটি ব্যক্তিগত হাসপাতাল চলমান একটি সিনিয়র রাষ্ট্রীয় সরকারি মেডিকেল অফিসার উন্মুক্ত।স্বাস্থ্য অধিদফতরের সংস্কারের জন্য জাতীয় পিএনডিটি কমিটির সদস্য হওয়ার জন্য তখন কেন্দ্রীয় স্বাস্থ্যমন্ত্রী গুলাম নবী আজাদ সিধুকে আমন্ত্রণ জানান৷
## তার একটা খবর
সম্ভাবনার কথা আগেই জানা গিয়েছিল। রাজ্যসভা থেকে পদত্যাগের পর বিজেপি শিবির ছেড়ে আম আদমি পার্টিতে যোগ দিতে চলেছেন প্রাক্তন ক্রিকেটার তথা রাজনীতিক নভজ্যোত সিং সিধু।

রাজ্যসভা থেকে পদত্যাগের একদিন পরে মঙ্গলবার সাংবাদিক বৈঠকে নবজ্যোত সিং সিধুর আম আদমি পার্টিতে যোগ দেওয়ার কথা জানালেন তার বিধায়ক স্ত্রী নবজ্যোত কাউর। তিনি জানিয়েছেন, সিদ্ধান্ত পুনর্বিবেচনা করার কথা ভাবছেন না সিধু। এদিন নবজ্যোত কাউর জানিয়েছেন, 'আমার মনে হয়, সিধু স্পষ্ট ভাবেই তার পরবর্তী পদক্ষেপের কথা বলেছেন। দেখা যাক তিনি ভবিষ্যতে কী করেন। তিনি জানিয়েছেন, পঞ্জাবের জন্য কাজ করতে চান। আর সেটা করতে গেলে আম আদমি পার্টি ছাড়া উপায় নেই।'

পূর্ব অমৃতসরের বিধায় তথা স্বাস্থ্য মন্ত্রকের মুখ্য সংসদীয় সচিব কাউর জানান, 'আমি একজন বিধায়ক এবং দলের সংসদীয় সচিব। ভবিষ্যত্‍ সম্পর্কে এখনও কোনও সিদ্ধান্ত নিইনি। কিন্তু সিধু পঞ্জাবের জন্য কাজ করার সিদ্ধান্ত নিয়ে ফেলেছে। বুঝতেই পারছেন ওর সামনে কোন বিকল্প পথ খোলা রয়েছে।'

আপ-এর তরফ থেকে সিধুকে কি কোনও প্রস্তাব দেওয়া হয়েছে?

প্রশ্নের উত্তরে কাউর জানান, 'ও নিশ্চয় তাদের সঙ্গে কথা বলেছে। সাংবাদিক বৈঠক করে নিজের ভবিষ্যত পদক্ষেপের কথা জানাবে সিধু। আমি ওকে অন্ধের মতো অনুসরণ করি। তবে আগে সিধু সিদ্ধান্ত নিন। বর্তমানে আমি একজন বিজেপি বিধায়ক।'

## তথ্যসূত্র

## বহিঃসংযোগ

বিষয়শ্রেণী:ভারতীয় জাতীয় কংগ্রেসের রাজনীতিবিদ
বিষয়শ্রেণী:পাঞ্জাব (ভারত) বিধানসভার সদস্য ২০১২-২০১৭
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:পাঞ্জাবের ভারতীয় জনতা পার্টির রাজনীতিবিদ
বিষয়শ্রেণী:২১শ শতাব্দীর ভারতীয় নারী চিকিৎসক
মার্লে ওবেরন

**মার্লে ওবেরন** (; জন্ম: **এস্টেল মার্লে ওব্রায়েন টমসন**, ১৯ ফেব্রুয়ারি ১৯১১ - ২৩ নভেম্বর ১৯৭৯) ছিলেন একজন ব্রিটিশ-মার্কিন অভিনেত্রী। তিনি ব্রিটিশ চলচ্চিত্র *[[দ্য প্রাইভেট লাইফ অব এইটথ হেনরি]]* (১৯৩৩)-এ অ্যান বলেইন চরিত্রে অভিনয়ের মধ্যে দিয়ে তার চলচ্চিত্র জীবন শুরু করেন। *দ্য স্কারলেট পিম্পার্নেল* (১৯৩৪) ছবিতে সফলতা অর্জনের পর তিনি স্যামুয়েল গোল্ডউইনের ছবিতে অভিনয়ের জন্য মার্কিন যুক্তরাষ্ট্রে যান। তিনি *[[দ্য ডার্ক অ্যাঞ্জেল (১৯৩৫-এর চলচ্চিত্র)|দ্য ডার্ক অ্যাঞ্জেল]]* (১৯৩৫) ছবিতে অভিনয় করে শ্রেষ্ঠ অভিনেত্রীর জন্য একাডেমি পুরস্কারের মনোনয়ন লাভ করেন। ১৯৩৭ সালে এক গাড়ি দুর্ঘটনায় তিনি মুখে আঘাত পান। তিনি আঘাত সারিয়ে ১৯৭৩ সাল পর্যন্ত চলচ্চিত্র ও টেলিভিশনে সক্রিয় ছিলেন। তিনি ত্রিশটির অধিক চলচ্চিত্রে অভিনয় করেছেন, তন্মধ্যে তার সবচেয়ে উল্লেখযোগ্য চলচ্চিত্র ছিল *[[উদারিং হাইটস্‌ (১৯৩৯-এর চলচ্চিত্র)|উদারিং হাইটস্‌]]* (১৯৩৯)।

## প্রারম্ভিক জীবন
এস্টেল মার্লে ওব্রায়েন টমসন ১৯১১ সালের ১৯শে ফেব্রুয়ারি ব্রিটিশ ভারতের বম্বে শহরে জন্মগ্রহণ করেন। ১৯১১ সালে রাজা পঞ্চম জর্জের সাথে রানী ম্যারির ভারতে আগমনের সম্মানার্থে মার্লের ডাকনাম প্রদান করা হয় "কুইনি"। মার্লের জন্মসনদে উল্লেখ রয়েছে তার পিতা আর্থার টেরেন্স ওব্রায়েন টমসন ছিলেন একজন ব্রিটিশ যন্ত্র প্রকৌশলী, যিনি ডার্লিংটনের নিবাসী ছিলেন এবং ভারতের রেলওয়েতে কর্মরত ছিলেন। তার জন্মসনদ অনুযায়ী তার মাতা শার্লট সেলবি ইউরেশীয়, যিনি সিলনের নিবাসী ছিলেন এবং তার পূর্বপূরুষগণ মাওরি ছিলেন। মার্লের প্রকৃত মাতা ছিলেন শার্লটের ১২ বছর বয়সী কন্যা কনস্ট্যান্স। চা বাগানের আইরিশ ফোরম্যান হেনরি আলফ্রেড সেলবির সাথে শার্লটের সম্পর্ক ছিল এবং শার্লট ১৪ বছর বয়সে কনস্ট্যান্সকে জন্ম দেন।

## তথ্যসূত্র

## বহিঃসংযোগ

* 
* 
* 
* 
* 

বিষয়শ্রেণী:১৯১১-এ জন্ম
বিষয়শ্রেণী:১৯৭৯-এ মৃত্যু
বিষয়শ্রেণী:২০শ শতাব্দীর ইংরেজ অভিনেত্রী
বিষয়শ্রেণী:ইংরেজ চলচ্চিত্র অভিনেত্রী
বিষয়শ্রেণী:ইংরেজ টেলিভিশন অভিনেত্রী
বিষয়শ্রেণী:শ্রীলঙ্কান বংশোদ্ভূত ইংরেজ ব্যক্তি
বিষয়শ্রেণী:মুম্বইয়ের অভিনেত্রী
বিষয়শ্রেণী:গ্লেনডেলের ফরেস্ট লন মেমোরিয়াল পার্কে সমাধিস্ত
বিষয়শ্রেণী:ঔপনিবেশিক ভারতে ব্রিটিশ ব্যক্তি
বিষয়শ্রেণী:ইঙ্গ-ভারতীয় ব্যক্তিত্ব
বিষয়শ্রেণী:ব্রিটিশ ভারতের অভিনেত্রী
মাসসিমো ত্রোইসি

**মাসসিমো ত্রোইসি** (; ১৯ ফেব্রুয়ারি ১৯৫৩ - ৪ জুন ১৯৯৪) ছিলেন একজন ইতালীয় অভিনেতা, চিত্রনাট্যকার ও চলচ্চিত্র পরিচালক। তিনি মঞ্চে তার অভিনয় জীবন শুরু করেন এবং টেলিভিশন ধারাবাহিকে অভিনয় করে খ্যাতি অর্জন করেন। তিনি *রিকোমিনসো দা ত্রে* (১৯৮১, *তিন থেকে শুরু করছি*), এবং *ইল পোস্তিনো* (১৯৯৪, *পোস্টম্যান*) চলচ্চিত্রে অভিনয়ের জন্য সর্বাধিক খ্যাতি অর্জন করেন, শেষোক্ত চলচ্চিত্রের জন্য তিনি শ্রেষ্ঠ অভিনেতা ও শ্রেষ্ঠ লেখনী বিভাগে দুটি একাডেমি পুরস্কার, দুটি গোল্ডেন গ্লোব পুরস্কার ও দুটি বাফটা পুরস্কারের মনোনয়ন লাভ করেন।

## চলচ্চিত্রের তালিকা

## তথ্যসূত্র

## বহিঃসংযোগ

* 
* 

বিষয়শ্রেণী:১৯৫৩-এ জন্ম
বিষয়শ্রেণী:১৯৯৪-এ মৃত্যু
বিষয়শ্রেণী:২০শ শতাব্দীর ইতালীয় অভিনেতা
বিষয়শ্রেণী:ইতালীয় চলচ্চিত্র অভিনেতা
বিষয়শ্রেণী:ইতালীয় চলচ্চিত্র পরিচালক
বিষয়শ্রেণী:ইতালীয় চিত্রনাট্যকার
বিষয়শ্রেণী:শ্রেষ্ঠ অভিনেতা বিভাগে দাভিদ দি দোনাতেল্লো বিজয়ী
বিষয়শ্রেণী:শ্রেষ্ঠ পরিচালনা বিভাগে নাস্ত্রো দারজেন্তো বিজয়ী
বিষয়শ্রেণী:শ্রেষ্ঠ অভিনেতা বিভাগে ভোল্পি কাপ বিজয়ী
বিষয়শ্রেণী:দাভিদ দি দোনাতেল্লো বিজয়ী
বিষয়শ্রেণী:নাস্ত্রো দারজেন্তো বিজয়ী
বিষয়শ্রেণী:২০শ শতাব্দীর ইতালীয় চিত্রনাট্যকার
বিষয়শ্রেণী:ইতালীয় পুরুষ চিত্রনাট্যকার
আইসিএও বিমানবন্দর কোড

ডান|থাম্ব|আইসিএও এর পতাকা
**ইন্টারন্যাশনাল সিভিল এভিয়েশন অর্গানাইজেসন এয়ারপোর্ট কোড** হচ্ছে আন্তর্জাতিক মান্যতা সম্পন্ন বিশ্বের বিভিন্ন বিমানবন্দরগুলোর সনাক্তকারী কোড। এটি জাতিসংঘের অন্তর্গত আন্তর্জাতিক বেসামরিক বিমান সংস্থা নিয়ন্ত্রিত। কোডটি চার অংকের হয়ে থাকে।

## গঠন
থাম্ব|420x420px|আইসিএও বিমানবন্দর সনাক্তকারী কোডের প্রথম অক্ষর অনুসারে শ্রেণীবদ্ধ বিশ্বের অঞ্চলগুলির মানচিত্র
থাম্ব|420x420px|আইসিএও বিমানবন্দর কোড অগ্রস্থাপন অনুসারে শ্রেণীবদ্ধ দেশগুলির মানচিত্র। উপ-জাতীয় অঞ্চল এবং দ্বিতীয় অক্ষরের মধ্যে যেকোনো সাদৃশ্যও নির্দেশিত। ক্ষুদ্র জাতিগুলি পৃথকভাবে লেবেল করা হয়নি।

## উপসর্গ

## তথ্যসূত্র

বিষয়শ্রেণী:জাতিসংঘ
বান্নু বিভাগ

থাম্ব|বান্নু বিভাগ
**বনু বিভাগ** পাকিস্তানের খাইবার পাখতুনখোয়া প্রদেশের প্রশাসনিক বিভাগ ছিল, যেটি ২০০০ সালে সংস্কারের তৃতীয় পর্যায়ের সরকার বিলুপ্ত না হওয়ার আগ পর্যন্ত বিভাগ হিসেবে পরিচালিত হত।  ১৯৯০ সালে ডেরা ইসমাইল খান বিভাগ থেকে আলাদা করে এই বিভাগটি তৈরি করা হয়েছিল।

বিভিন্ন জেলা বিলুপ্ত হওয়ার পর নিম্নলিখিত জেলাগুলি বনু বিভাগে বিদ্যমান:

* বন্নু জেলা
* লাক্কি মারওয়াত জেলা

## তথ্যসূত্র

বিষয়শ্রেণী:পাকিস্তানের বিভাগ
ডেরা ইসমাইল খান বিভাগ

থাম্ব|ডেরা ইসমাইল খান জেলা হল পাকিস্তানের খাইবার পাখতুনখোয়া প্রদেশের ডেরা ইসমাইল খান বিভাগের একটি জেলা।
**ডেরা ইসমাইল খান বিভাগ** পাকিস্তানের খাইবার পাখতুনখোয়া প্রদেশের প্রশাসনিক বিভাগ ছিল, যেটি ২০০০ সালে সরকারের সংস্কারের তৃতীয় পর্যায়ে বিলুপ্ত না হওয়ার আগ পর্যন্ত বিভাগ হিসেবে পরিচালিত হত। ১৯৯০ সালের আগ পর্যন্ত এটি বনু বিভাগের অন্তর্ভুক্ত ছিল।

বিভিন্ন জেলা বিলুপ্ত হওয়ার পর নিম্নলিখিত জেলাগুলি ডেরা ইসমাইল খান বিভাগে বিদ্যমান:

* ডেরা ইসমাইল খান জেলা
* ট্যাঙ্ক জেলা

## তথ্যসূত্র

বিষয়শ্রেণী:পাকিস্তানের বিভাগ
হাজারা বিভাগ

**হাজারা** (হিন্দকো/, ) পাকিস্তানের খাইবার পাখতুনখোয়া প্রদেশের উত্তর-পূর্ব অংশে অবস্থিত একটি অঞ্চল। এটি সিন্ধু নদীর পূর্ব দিকে অবস্থিত এবং এখানে মোট ৭টি জেলা অন্তর্ভুক্ত রয়েছে: অ্যাবোটাবাদ, বটগ্রাম, হরিপুর, মনসেহরা, উচ্চ কোহিস্তান, নিম্ন কোহিস্তান, এবং টোরঘার।

২০০০ সালে, প্রশাসনিক বিভাগগুলি বিলুপ্ত করে দেওয়া হয় এবং ৪র্থ পর্যায়ের এসে জেলাগুলি পাকিস্তানের নতুন ৩য় স্তর হিসাবে পরিগণিত হয়। বিভিন্ন জেলা বিলুপ্ত হওয়ার পর নিম্নলিখিত জেলাগুলি হাজারা বিভাগে বিদ্যমান:

* অ্যাবোটাবাদ জেলা
* বটগ্রাম জেলা
* হরিপুর জেলা
* উচ্চ কোহিস্তান জেলা (২০১৪ পর্যন্ত কোহিস্তান জেলার অংশ ছিল)
* নিম্ন কোহিস্তান জেলা (২০১৪ পর্যন্ত কোহিস্তান জেলার অংশ ছিল)
* মনসেহরা জেলা 
* তরঘার জেলা (২০১১ পর্যন্ত মনসেহরা জেলার অংশ ছিল)

সবশেষে, ২০০৮ সালে সকল প্রশাসনিক বিভাগ পুনরুদ্ধার করে হাজারা বিভাগ ফিরিয়ে আনা হয়।

## উল্লেখযোগ্য ব্যক্তিত্ব
* আইয়ুব খান - পাকিস্তানের রাষ্ট্রপতি
* ইয়াসির হামিদ - ক্রিকেটার

## তথ্যসূত্র

বিষয়শ্রেণী:পাকিস্তানের বিভাগ
কোহাত বিভাগ

**কোহাত বিভাগ** পাকিস্তানের খাইবার পাখতুনখোয়া প্রদেশের প্রশাসনিক বিভাগ ছিল, যেটি ২০০০ সালে সংস্কারের তৃতীয় পর্যায়ের সরকার বিলুপ্ত না হওয়ার আগ পর্যন্ত বিভাগ হিসেবে পরিচালিত হত। ১৯৪৭ সালের স্বাধীনতাকালীন  সময়ে, কোহাত পেশোয়ার বিভাগের একটি জেলা ছিল, তবে ১৯৭৬ সালে এটি একটি পৃথক বিভাগ হিসেবে গঠন করা হয়েছিল।

বিভিন্ন জেলা বিলুপ্ত হওয়ার পর নিম্নলিখিত জেলাগুলি কোহাত বিভাগে বিদ্যমান:

* হঙ্গু জেলা 
* কারাক জেলা
* কোহাত জেলা

## তথ্যসূত্র

বিষয়শ্রেণী:পাকিস্তানের বিভাগ
ফ্রোজেন ২

***ফ্রোজেন ২*** (ইংরেজি: ***Frozen 2***; অথবা ***Frozen II*** হিসেবে শৈলীকৃত) হলো ওয়াল্ট ডিজনি এনিমেশন স্টুডিও কর্তৃক তৈরি একটি আসন্ন মার্কিন  সঙ্গীতধর্মী এবং কল্পকাহিনীভিত্তিক কম্পিউটার অ্যানিমেটেড চলচ্চিত্র। এটি ২০১৩ সালের ২২শে নভেম্বরে মুক্তিপ্রাপ্ত ফ্রোজেন চলচ্চিত্রের দ্বিতীয় সংস্করণ। পূর্বের চলচ্চিত্রের মতো এই চলচ্চিত্রেও মূল চরিত্রগুলোতে ক্রিস্টেন বেল, ইডিনা মেনজেল, জনাথন গ্রফ এবং জশ গ্যাড কণ্ঠ দিয়েছেন; এর পাশাপাশি ইভান রাশেল উড এবং স্টার্লিং কে. ব্রাউন প্রথমবারের মতো কণ্ঠ দিয়েছেন। এই চলচ্চিত্রটি ২০১৯ সালের ২২শে নভেম্বরে  ওয়াল্ট ডিজনি পিকচার্স দ্বারা ২ডি, ৩ডি এবং আইম্যাক্স ৩ডি-তে মুক্তি পাবে।

## সূচনা
প্রথম চলচ্চিত্রের ঘটনার তিন বছর পর, এলসা উত্তর দিক থেকে একটি অদ্ভুত শব্দ শুনতে শুরু করে।রানী এলসা, তার বোন আনা, ক্রিস্টোফ, ওলাফ এবং সভেন এলসার ক্ষমতার উৎস খুঁজতে এবং তাদের রাজ্যকে রক্ষা করতে তাদের স্বদেশ,অ্যারেন্ডেলের বাইরে একটি নতুন যাত্রা শুরু করে।

## শ্রেষ্ঠাংশে
*ক্রিস্টেন বেল – আনা
*ইডিনা মেনজেল – এলসা
*জনাথন গ্রফ – ক্রিস্টোফ
*জশ গ্যাড – ওলাফ
*স্যান্টিনো ফোন্টানা – হান্স
*ইভান রাশেল উড – গোরা
*স্টার্লিং কে. ব্রাউন – চিফ ডাকোটা

## মুক্তি
*ফ্রোজেন ২* ২০১৯ সালের ২২শে নভেম্বরে ওয়াল্ট ডিজনি পিকচার্স কর্তৃক ২ডি, ৩ডি এবং আইম্যাক্স ৩ডি-তে মুক্তি পাবে। এর পূর্বে এটির মুক্তির তারিখ ২০১৯ সালের ২৭শে নভেম্বর ঘোষিত হয়েছিল।

## তথ্যসূত্র

## বহিঃসংযোগ

*
*
*
*
*
*
*
*ওয়াল্ট ডিজনি অ্যানিমেশন স্টুডিওসে  ''ফ্রোজেন ২''

বিষয়শ্রেণী:২০১৯-এর চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:২০১০-এর দশকের সিক্যুয়াল চলচ্চিত্র
বিষয়শ্রেণী:ওয়াল্ট ডিজনি পিকচার্স চলচ্চিত্র
বিষয়শ্রেণী:আইম্যাক্স চলচ্চিত্র
বিষয়শ্রেণী:২০১০-এর দশকের ইংরেজি ভাষার চলচ্চিত্র
বিষয়শ্রেণী:মার্কিন ত্রিমাত্রিক চলচ্চিত্র
বিষয়শ্রেণী:মার্কিন ধারাবাহিক চলচ্চিত্র
বিষয়শ্রেণী:অ্যানিমেটেড নাট্য চলচ্চিত্র
বিষয়শ্রেণী:ওয়াল্ট ডিজনি অ্যানিমেশন স্টুডিওজের চলচ্চিত্র
বিষয়শ্রেণী:ত্রিমাত্রিক অ্যানিমেটেড চলচ্চিত্র
বিষয়শ্রেণী:২০১৯-এর ত্রিমাত্রিক চলচ্চিত্র
বিষয়শ্রেণী:২০১৯-এর কাল্পনিক চলচ্চিত্র
মালাকান্দ বিভাগ

**মালাকান্দ বিভাগ** পাকিস্তানের খাইবার পাখতুনখোয়া প্রদেশে (উত্তর পশ্চিম সীমান্ত প্রদেশ) অবস্থিত একটি প্রশাসনিক বিভাগ।

বর্তমানে, মিরপুর বিভাগের মধ্যে নিম্নলিখিত জেলা রয়েছে: 
* বাজৌর জেলা
* বানার জেলা
* চিত্রল জেলা
* নিম্ন দির জেলা (১৯৯৬ পর্যন্ত ডির জেলার অংশ ছিল)
* উচ্চ দির জেলা (১৯৯৬ পর্যন্ত ডির জেলার অংশ ছিল)
* মালাকান্দ জেলা
* শাংলা জেলা
* সোয়াত জেলা

## ইতিহাস
১৯৭০ সাল পর্যন্ত এলাকাটি উপজাতীয় এলাকা হিসেবে পরিচিত ছিল মালাকান্দ এজেন্সি নামে। ১৯৭০ সালে, মালকান্দ বিভাগটি চিত্রল, দির ও সোয়াত (১৯৬৯ সালে পশ্চিম পাকিস্তানে অন্তর্ভুক্ত ছিল) এবং মালাকান্দের সুরক্ষিত এলাকা নামে পরিচিত মালকান্দ দুর্গের একটি এলাকা থেকে গঠন করা হয়েছিল। মালাকান্দ বিভাগের রাজধানী সাইদু শরীফ এবং মিংগোরা হচ্ছে এখানকার বৃহত্তম শহর।

## তথ্যসূত্র

বিষয়শ্রেণী:পাকিস্তানের বিভাগ
বিষয়শ্রেণী:খাইবার পাখতুনখোয়ার ইতিহাস
আয়োডিন সংখ্যা

থাম্ব|আয়োডিন সংখ্যা

**আয়োডিন সংখ্যা** পদটি ফ্যাটি অ্যাসিডের (যেমন: তেল, চর্বি ইত্যাদি) অসম্পৃক্ততার পরিমাণ নির্ণয়ে ব্যবহৃত হয়। ১০০ গ্রাম ফ্যাটি অ্যাসিডের সঙ্গে সম্পূর্ণরূপে বিক্রিয়া করতে যত গ্রাম আয়োডিন প্রয়োজন হয়, সেই গ্রাম-সংখ্যাই হলো উক্ত ফ্যাটি অ্যাসিডের আয়োডিন সংখ্যা। যে ফ্যাটি অ্যাসিড-এ যত বেশি সংখ্যক অসম্পৃক্ত C=C অর্থাৎ কার্বন-কার্বন দ্বিবন্ধন থাকে, তার সঙ্গে বিক্রিয়া করার জন্য তত বেশি পরিমাণ আয়োডিন প্রয়োজন হয়।

## কতকগুলি অতি পরিচিত ফ্যাটি অ্যাসিডের আয়োডিন সংখ্যা

## আয়োডিন সংখ্যা নির্ণয়ের পদ্ধতি
* **হুবেলের পদ্ধতি:** আয়োডিন মানটি এক্ষেত্রে মারকিউরিক ক্লোরাইড (HgCl2) ও আয়োডিনের মিশ্রণের সঙ্গে ফ্যাটি অ্যাসিডের বিক্রিয়া দ্বারা নির্ধারিত হয়। কিন্তু প্রকৃত বিকারক (সম্ভবত আয়োডিন ক্লোরাইড, ICl) মারকিউরিক ক্লোরাইড এবং আয়োডিনের বিক্রিয়ায় উৎপন্ন হয়।
* **উইজের পদ্ধতি:** DIN দ্বারা তেলের সাথে আয়োডিন ক্লোরাইড(ICl)-এর বিক্রিয়া এবং সোডিয়াম থায়োসালফেট দ্বারা পশ্চাৎ অনুমাপনের মাধ্যমে এটি সম্পন্ন হয়।
* **কাউফম্যানের পদ্ধতি:** ফ্যাটটিকে অতিরিক্ত ব্রোমিন-এর সঙ্গে মেশানো হয়। ব্রোমিন এই অসম্পৃক্ত ফ্যাটে উপস্থিত C=C-কে ভেঙে দেয়। বিক্রিয়াটি আলোর অনুপস্থিতিতে ঘটে।
:\mathrm{Br_2 + \ R_1{-}CH{=}CH{-}R_2 \longrightarrow R_1{-}CHBr{-}CHBr{-}R_2}

অতিরিক্ত ব্রোমিন আয়োডাইড দ্বারা বিজারিত হয়ে ব্রোমাইড আয়নে পরিণত হয়।
:\mathrm{Br_2 + 2 \ I^- \longrightarrow I_2 + 2 \ Br^-}

সবশেষে সোডিয়াম থায়োসালফেট দ্বারা টাইট্রেশনের মাধ্যমে আগের বিক্রিয়াটিতে উৎপন্ন আয়োডিনের পরিমাণ নির্ণীত হয়।
:\mathrm{I_2 + 2 \ S_2O_3^{2-} \longrightarrow 2 \ I^- + \ S_4O_6^{2-}}

## তথ্যসূত্র

বিষয়শ্রেণী:রসায়ন
বিষয়শ্রেণী:জৈব রসায়ন
বিষয়শ্রেণী:বিশ্লেষণী রসায়ন
বিষয়শ্রেণী:আয়োডিন
শাই লাভ

**শাই লাভ**, যিনি **Shy Luv** নামেও পরিচিত (জন্ম: ২৭শে নভেম্বর, ১৯৭৮) একজন ইতালিয়ান এবং পুয়ের্তো রিকান বংশোদ্ভূত মার্কিন পর্নোগ্রাফিক অভিনেত্রী। ২০০৩ সাল থেকে তিনি পর্নোগ্রাফি শিল্পের সাথে জড়িত।

## প্রাথমিক জীবন
নিউ হ্যাভেন, কানেটিকাটে লাভ বড় হয়ে উঠেন। তিনি তার পেশাগত জীবন শুরু করেন সার্টিফাইয়েড পাবলিক অ্যাকাউন্টেন্ট হিসেবে।  এছাড়ারও তার একটি স্নাতক ও দুটি স্নাতকোত্তর ডিগ্রি রয়েছে।

## ব্যক্তিগত জীবন
২০০৭ সালে গেমলিংকের সাথে এক সাক্ষাৎকারে তিনি তার স্বামীর সাথে সম্পর্কের ব্যপারটি ব্যাখ্যা করেন। তিনি বলেন, তার স্বামীর সাথে তার সম্পর্ক তৃতীয় ব্যক্তির সাথে সম্পর্কের মতো। এছাড়াও লাভ অন্য মেয়েদের সাথে খেলতে ভালোবাসেন।  তার দুই সন্তান রয়েছে।

## পেশাজীবন
২০০৮ সালের জানুয়ারিতে কলোরাডো স্প্রিংয়ে প্রতিষ্ঠিত ''১৩ পিওর' নামক নাইটক্লাবের কিছু অংশের মালিক তিনি। 

## ট্যালেন্ট এজেন্সি

### প্রাপ্তবয়স্ক প্রতিভা ম্যানেজার
২০০৬ সালে লাভ তার নিজের  প্রতিভা সংস্থা, প্রাপ্তবয়স্ক প্রতিভা ম্যানেজার, এবং চুক্তি মেয়ে হিসেবে স্বাক্ষর করেন মেমফিস মনরো এবং লিসা ডেনিয়েলস। ২০১০ সালে  আরেকটি কোম্পানির সাথে শাই লাভ তার কোম্পানি একীভূত করেন। ২০১৩ সালে, তিনি তার কোম্পানির অংশটুকু তার ব্যবসায়ীক পার্টনার মার্ক স্কেচারের কাছে বিক্রয় করে দেয়।

## পুরস্কার ও মনোনয়ন

## তথ্যসূত্র

## বহিঃসংযোগ

* 
* 
* 
* Interview in RogReviews.com

বিষয়শ্রেণী:১৯৭৮-এ জন্ম
বিষয়শ্রেণী:পর্নোগ্রাফি চলচ্চিত্র পরিচালক
বিষয়শ্রেণী:মার্কিন পর্নোগ্রাফিক চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:মার্কিন নারী পর্নোগ্রাফিক চলচ্চিত্র অভিনয়শিল্পী
বিষয়শ্রেণী:ইতালীয়-মার্কিনী
বিষয়শ্রেণী:ইতালীয় বংশোদ্ভূত মার্কিন ব্যক্তি
বিষয়শ্রেণী:ইতালীয় অভিনয়শিল্পী
বিষয়শ্রেণী:কানেটিকাটের অভিনেত্রী
বিষয়শ্রেণী:কানেটিকাটের ব্যক্তি
বিষয়শ্রেণী:ইতালীয় পর্নোগ্রাফিক চলচ্চিত্র অভিনেত্রী
বিষয়শ্রেণী:মার্কিন নারী ব্যবসায়ী
বিষয়শ্রেণী:ইতালীয় বংশোদ্ভূত অভিনেত্রী
কীর্তি জয়কুমার

**কীর্তি জয়কুমার** (জন্ম ১৫ ডিসেম্বর ১৯৮৭) একজন ভারতীয় নারী অধিকার কর্মী, একজন সামাজিক উদ্যোক্তা, একজন শান্তিবাদী কর্মী, শিল্পী, আইনজীবী এবং লেখিকা।

তিনি রেড এলিফ্যান্ট ফাউন্ডেশন প্রতিষ্ঠা করেন, বেসামরিক শান্তি প্রতিষ্ঠা এবং লিঙ্গ সমতাবাদের সক্রিয়তা নিয়ে নির্মিত একটি উদ্যোগ। তিনি স্টোরিজ অফ হোপ গল্পের লেখক, ছোট গল্পের সংগ্রহ; ডোভস ল্যামেন্ট, ছোট গল্পগুলির একটি সংগ্রহ। তিনি ২০১২ এবং ২০১৩ সালে দুবার জাতিসংঘের অনলাইন ভলান্টিয়ার্স অ্যাওয়ার্ডস এবং ২০১১ সালে মার্কিন রাষ্ট্রপতির পদক পদক পান।
## তথ্যসূত্র

## বহিঃসংযোগ

বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ভারতীয় লেখিকা
বিষয়শ্রেণী:২১শ শতাব্দীর ভারতীয় ঔপন্যাসিক
বিষয়শ্রেণী:২১শ শতাব্দীর ভারতীয় নারী ব্যবসায়ী
বিষয়শ্রেণী:২১শ শতাব্দীর ভারতীয় নারী আইনজীবী
বিষয়শ্রেণী:২১শ শতাব্দীর ভারতীয় আইনজীবী
বিষয়শ্রেণী:কর্নাটকের নারী ব্যবসায়ী
বিষয়শ্রেণী:১৯৮৭-এ জন্ম
বিষয়শ্রেণী:ভারতীয় নারীবাদী
বিষয়শ্রেণী:ভারতীয় নারী অধিকারকর্মী
বিষয়শ্রেণী:ভারতীয় নারী ঔপন্যাসিক
বিষয়শ্রেণী:ভারতীয় নারী সক্রিয়কর্মী
বিষয়শ্রেণী:ভারতীয় মানবাধিকার কর্মী
বিষয়শ্রেণী:নারীবাদী শিল্পী
বিষয়শ্রেণী:২১শ শতাব্দীর ভারতীয় ব্যবসায়ী
বিষয়শ্রেণী:ভারতীয় ব্লগার
বিষয়শ্রেণী:কর্ণাটকের সক্রিয়কর্মী
পেশোয়ার বিভাগ

**পেশোয়ার বিভাগ** পাকিস্তানের খাইবার পাখতুনখোয়া প্রদেশের প্রশাসনিক বিভাগ ছিল, যেটি ২০০০ সালে সংস্কারের তৃতীয় পর্যায়ে সরকার বিলুপ্ত না হওয়ার আগ পর্যন্ত বিভাগ হিসেবে পরিচালিত হত। ১৯৪৭ সালে স্বাধীনতায়, খাইবার পাখতুনখোয়া (তারপর উত্তর-পশ্চিম সীমান্ত প্রদেশ) দুটি বিভাগে বিভক্ত করা হয়, একটি ডেরা ইসমাইল খান এবং অপরটি পেশোয়ার।

বিভিন্ন জেলা বিলুপ্ত হওয়ার পর নিম্নলিখিত জেলাগুলি পেশোয়ার বিভাগে বিদ্যমান:

* চরসাদ্দা জেলা
* খাইবার জেলা
* মোহমান্দ জেলা
* নওশেরা জেলা
* পেশাওয়ার জেলা

## ইতিহাস
পেশোয়ার প্রাচীন নাম পুরুশপুর। পেশোয়ার বিভাগ মূলত ব্রিটিশ ভারতের উত্তর-পশ্চিম সীমান্ত প্রদেশের একটি জেলা ছিল। জেলাটি প্রশাসনিকভাবে ৫টি তহসিলে বিভক্ত করা হয়েছিল:

* পেশোয়ার
* চরসদ্দা
* মর্দান
* সোয়াবি
* নওশেরা

## তথ্যসূত্র

বিষয়শ্রেণী:পাকিস্তানের বিভাগ
বিষয়শ্রেণী:পেশাওয়ার
এলিজাবেথ ব্ল্যাকওয়েল

**এলিজাবেথ ব্ল্যাকওয়েল** (; ৩ ফেব্রুয়ারি, ১৮২১ - ৩১ মে, ১৯১০) ছিলেন একজন ব্রিটিশ চিকিৎসক যিনি যুক্তরাষ্ট্রে প্রথম নারী হিসাবে চিকিৎসা বিজ্ঞানের ডিগ্রী (ডক্টর অব মেডিসিন) অর্জন করেন এবং তিনি যুক্তরাজ্যের জেনারেল মেডিকেল কাউন্সিলে (জিএমসি) প্রথম নারী ছিলেন। যুক্তরাজ্য ও যুক্তরাষ্ট্র দুটো দেশেই তিনি একজন সামাজিক ও নৈতিক সংস্কারক হয়ে গুরুত্বপূর্ণ ভূমিকা পালন করেন। চিকিৎসা ক্ষেত্রে নারীদের উন্নয়নে তিনি অবদান রেখেছেন এবং তার নামে পুরস্কার (এলিজাবেথ ব্ল্যাকওয়েল মেডাল) একজন নারী চিকিৎসককে বার্ষিক ভিত্তিতে বিতরণ করা হয়।

ব্ল্যাকওয়েল প্রাথমিকভাবে মেডিসিনে কর্মজীবনে অনাগ্রহী ছিলেন, বিশেষ করে যখন তার স্কুলের শিক্ষক শারীরবৃত্তিকে সক্ষম করে এমন দৃষ্টিশক্তি অধ্যয়নের জন্য একটি শিক্ষার হাতিয়ার হিসেবে ব্যবহার করার জন্য একটি ষাঁড়ের চোখ নিয়ে আসেন।

## তথ্যসূত্র

বিষয়শ্রেণী:১৮২১-এ জন্ম
বিষয়শ্রেণী:১৯১০-এ মৃত্যু
বিষয়শ্রেণী:মার্কিন নারীবাদী
বিষয়শ্রেণী:মার্কিন যুক্তরাষ্ট্রে ইংরেজ অভিবাসী
বিষয়শ্রেণী:যৌন শিক্ষাবিদ
বিষয়শ্রেণী:মার্কিন যৌন শিক্ষাবিদ
বিষয়শ্রেণী:মার্কিন সুপ্রজননবিদ
কাপাসিয়া ইউনিয়ন, কাপাসিয়া

**কাপাসিয়া ইউনিয়ন** বাংলাদেশের গাজীপুর জেলার কাপাসিয়া উপজেলার অন্তর্গত একটি ইউনিয়ন।

## প্রশাসনিক অঞ্চল
এই ইউনিয়ন ২০টি গ্রাম নিয়ে গঠিত যা ১৪টি মৌজার আওতাভুক্ত। গ্রামগুলি হল:

* বানারহাওলা
* জুনিয়া
* নাকাসিনী
* ভুবনের চালা
* বড়জোনা
* কান্দানিয়া
* পাবুর
* তেতুলিয়া
* বরুন
* কাপাসিয়া
* রাউৎকোনা
* চারবাড়ীয়া
* বড়টেক
* রায়নন্দা
* দস্যু নারায়নপুর
* খোদাদিয়া
* সাফাইশ্রী
* জামিরারচর
* কুড়ুলিয়া
* সূয্য নারায়নপুর

## জনসংখ্যা

৯৮,৬৬৫

লোকসংখ্যা– ৫২৬৬৫জন(প্রায়) (২০১১সালের আদমশুমারি অনুযায়ী)

## যোগাযোগ ব্যবস্থা
যোগাযোগ ব্যবস্থা হিসেবে বাস আছে। ঢাকা মহাখালী, গাজীপুর বাসস্ট্যান্ড থেকে বাসে উঠে সোজা আ.আ.হা তৌফিক জনসেবা কেন্দ্র, কাপাসিয়া বাস স্টেশন, কাপাসিয়া বাজার নেমে পূর্ব-দক্ষিণ রাস্তা ধরে অটোরিক্সা অথবা সি এন জি, দিয়ে কাপাসিয়া বাজার। বাজারের সাইটে নদীর তীরে ইউনিয়ন অফিস। সম্রাট, জলসিরি, অন্যনা, গাজীপুর পরিবহন তাছাড়াও রয়েছে মালামাল পরিবহনের জন্য ভ্যান, পিকাপ, লরি, ট্রলি ইত্যাদি চলাচল করে।

## শিক্ষা প্রতিষ্ঠান
এই ইউনিয়নে কারিগরী কলেজ টি, প্রাথমিক বিদ্যালয় টি, মাদ্রাসা টি, মাধ্যমিক বিদ্যালয় টি রয়েছে।শিক্ষা প্রতিষ্ঠান এর জন্য বিখ্যাত।

## অর্থনীতি
### হাটবাজারের তালিকা

কাপাসিয়া বাজার, বল খেলার বাজার,পাবুরের বাজার, বলদা বাজার

## তথ্যসূত্রঃ
লালরেমসিয়ামি

**লালরেমসিয়ামি** (জন্ম ৩০ মার্চ ২০০০) একজন মিজো ভারতীয় পেশাদার ফিল্ড হকি খেলোয়াড়। তিনি ভারত মহিলা জাতীয় ফিল্ড হকি দল এ ফরোয়ার্ড হিসেবে খেলেন। ক্লাব স্তরে তিনি সাইয়ের হয়ে খেলেন। লালরেমসিয়ামি ২০১৮ বিশ্বকাপে, ভারতের ১৮ জনের জাতীয় দলের হয়ে প্রতিনিধিত্ব করেছিলেন। ২০১৮ জাকার্তা এশিয়ান গেমসে রূপো জিতে, উনি মিজোরাম থেকে এশিয়াড পদক জয়ী প্রথম ক্রীড়াবিদের সম্মান লাভ করেন।

## প্রথম জীবন
আইজল থেকে আনুমানিক  দূরে কোলাসিব নামক শহরে কৃষক পরিবারে লালরেমসিয়ামির জন্ম। তাঁর বাবা, লালথানসাঙ্গা একজন কৃষক ও মা, লাজামাওই, গৃহবধূ। ১১ বছর বয়সে সারছিপের থেঞ্জাল শহরে মিজোরাম সরকার দ্বারা পরিচালিত একটি হকি একাডেমিতে যোগ দেওয়ার জন্য তিনি নির্বাচিত হন। ২০১৬ সালে নতুন দিল্লিতে জাতীয় হকি একাডেমি তে তিনি যোগদান করেন। এই সময় হিন্দি নিয়ে তাঁকে সমস্যায় পড়তে হয়। সতীর্থদের সাহায্যে উনি হিন্দি ভাষা আয়ত্ত করেন। সতীর্থরা তাঁর নামকে ছোট করে 'সিয়ামি' বলে ডাকে।

## পেশাগত জীবন
২০১৬ সালের অনূর্ধ্ব ১৮ ভারতীয় দলে, এশিয়া কাপ খেলার জন্য সুযোগ পান লালরেমসিয়ামি। পরের বছর, তৎকালীন জুনিয়র দলের কোচ বলজিত সিং সাইনি, তাঁকে সিনিয়র ক্যাম্পের জন্য তৈরী করেন। এশিয়ান যুব অলিম্পিক গেমস নির্বাচনী প্রতিযোগিতায়, তিনি অনূর্ধ্ব ১৮ ভারতীয় দলের হয়ে খেলেন, যাতে ভারত দ্বিতীয় স্থান অর্জন করে। পাঁচটি ম্যাচে লালরেমসিয়ামি সাতটি গোল করেন। এরপর তাঁকে সিনিয়র দলে সুযোগ দেওয়া হয়। তাঁর দল ২০১৭ এশিয়া কাপে সোনা জেতে। তাঁকে ২০১৮ এশিয়ান চ্যাম্পিয়নস ট্রফি খেলতে দলে নেওয়া হয় এবং তাঁরা দ্বিতীয় স্থান লাভ করেন। পাঁচটি ম্যাচে, মোট ৩১ মিনিট মাঠে থেকে উনি দুটি গোল করেন। এর মধ্যে, গুরুত্বপূর্ণ রাউন্ড রবিনের শেষ খেলায়, তিনি গোল করে সমতা ফেরান। তাঁকে টুর্নামেন্ট এর 'অনূর্ধ্ব ২১ রাইসিং স্টার' পুরস্কার দেওয়া হয়।

২০১৮ বিশ্বকাপ দলে ১৮ জনের মধ্যে, ভারতের কনিষ্ঠতম সদস্যা হিসেবে যোগ দেওয়ার সুযোগ পান লালরেমসিয়ামি। লিগের খেলাগুলিতে ভালো অবদান রাখার পরে, ইতালির বিপক্ষে টুর্নামেন্টে নিজের প্রথম ও একমাত্র গোলটি করেন লালরেমসিয়ামি।

বিশ্বকাপের পরে জাকার্তা এশিয়ান গেমসে, লালরেমসিয়ামি চারটি গোল করেন। ইন্দোনেশিয়ার বিরুদ্ধে তিনি ২৪ মিনিটের মাথায়, তাঁর প্রথম গোলটি করেন। ভারত ম্যাচটি ৮-০ গোলের ব্যবধানে জেতে। কাজাখস্তানের বিরুদ্ধে তিনি হ্যাট-ট্রিক করেন এবং ভারত ম্যাচটি ২১-০ গোলের ব্যবধানে জেতে। এটি ভারতের এশিয়ান গেমসে দ্বিতীয় বৃহৎ ব্যবধানে জয়। ফাইনালে ভারত জাপানের কাছে ১-২ ফলে হেরে, দ্বিতীয় স্থান লাভ করে। লালরেমসিয়ামি মিজোরামের প্রথম ক্রীড়াবিদ হিসেবে এশিয়ান গেমস পদক লাভ করেন।

## তথ্যসূত্র

বিষয়শ্রেণী:ভারতীয় নারী
বিষয়শ্রেণী:ভারতীয় নারী ক্রীড়াবিদ
বিষয়শ্রেণী:২০০০-এ জন্ম
বিষয়শ্রেণী:২০১৮ এশিয়ান গেমসের পদক বিজয়ী
বিষয়শ্রেণী:জীবিত ব্যক্তি
বিষয়শ্রেণী:ভারতীয় নারী ফিল্ড হকি খেলোয়াড়
বিষয়শ্রেণী:ভারতের অলিম্পিক ফিল্ড হকি খেলোয়াড়
বিষয়শ্রেণী:এশিয়ান গেমসে রৌপ্যপদক বিজয়ী ভারতীয়
বিষয়শ্রেণী:কমনওয়েলথ গেমসে ব্রোঞ্জপদক বিজয়ী ভারতীয়
বিষয়শ্রেণী:মিজোরামের নারী ক্রীড়াবিদ
বিষয়শ্রেণী:এশিয়ান গেমসে ব্রোঞ্জপদক বিজয়ী ভারতীয়
বিষয়শ্রেণী:২০২২ এশিয়ান গেমসের পদক বিজয়ী
বিষয়শ্রেণী:২০২০ গ্রীষ্মকালীন অলিম্পিকের ফিল্ড হকি খেলোয়াড়
বিষয়শ্রেণী:২০২২ কমনওয়েলথ গেমসে পদকপ্রাপ্ত
বিষয়শ্রেণী:২১শ শতাব্দীর ভারতীয় নারী ক্রীড়াবিদ
সীমা কুমারী

**সীমা কুমারী**  হলেন একজন ভারতীয় রাজনীতিবিদ এবং ভারতীয় জনতা পার্টির (বিজেপি) একজন সদস্য।

## ব্যক্তিগত জীবন

কুমারী বিনোদ কুমারের সাথে বিবাহ করেন।

## রাজনৈতিক পেশা
কুমারী ২০০৮ সালে লাহোরি গ্রামের সরপঞ্চ এবং ২০১২ সালে ভোয়া থেকে পাঞ্জাব আইন পরিষদের জন্য নির্বাচিত হন, তখনকালের তালিকাভুক্ত জাতি এবং তালিকাভুক্ত উপজাতি থেকে নির্বাচনপ্রার্থী জন্য একটি নির্বাচনক্ষেত্র। তারপর ৩৩ বছর বয়সে, তিনি পরিষদের কনিষ্ঠ সদস্য ছিলেন।

কুমারী ২০১৭ রাষ্ট্র পরিষদ নির্বাচনের একজন প্রার্থী হিসেবে তার আয় সন্দেহজনকভাবে বেড়ে যাওয়ার কারণে সমলোচনার মুখোমুখি হন। 
২০১২ সালের একটি নির্বাচনের শপথপত্রে তার ঘোষণা দেওয়া সম্পদের পরিমাণের উপর ভিত্তি করে তাকে রাষ্ট্রের গরীব এমএলএ হিসেবে বর্ণনা করা হয়, যা ২০১৭-এর সময়ে ৩০ গুণে বৃদ্ধি পায়। 
তিনি ভারতীয় জাতীয় কংগ্রেসের জগীন্দর পালের কাছে ভোয়াতে তার আসন হারিয়ে ফেলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:পাঞ্জাব বিধানসভার নারী সদস্য
বিষয়শ্রেণী:পাঠানকোট জেলার ব্যক্তি
বিষয়শ্রেণী:পাঞ্জাব (ভারত) বিধানসভার সদস্য ২০১২-২০১৭
বিষয়শ্রেণী:পাঞ্জাবের ভারতীয় জনতা পার্টির রাজনীতিবিদ
বিষয়শ্রেণী:২১শ শতাব্দীর ভারতীয় নারী রাজনীতিবিদ
বাহাওয়ালপুর বিভাগ

**বাহাওয়ালপুর বিভাগ**  পাকিস্তানের পাঞ্জাব প্রদেশের প্রশাসনিক বিভাগ ছিল, যেটি ২০০০ সালে সংস্কারের তৃতীয় পর্যায়ের সরকার বিলুপ্ত না হওয়ার আগ পর্যন্ত বিভাগ হিসেবে পরিচালিত হত।

বিভিন্ন জেলা বিলুপ্ত হওয়ার পর নিম্নলিখিত জেলাগুলি বাহাওয়ালপুর বিভাগে বিদ্যমান:

* বাহাওয়ালনগর জেলা
* বাহাওয়ালপুর জেলা
* রহিম ইয়ার খান জেলা

## তথ্যসূত্র

বিষয়শ্রেণী:পাকিস্তানের বিভাগ